Ogaden News Agency (ONA) – Afar Saldhig oo ciidamada gumaysiga ay ka daganaayeen Godey oo weerar qorshaysan lala beegsaday\nAfar Saldhig oo ciidamada gumaysiga ay ka daganaayeen Godey oo weerar qorshaysan lala beegsaday\nWararkii ugu dambeeyey ee saakay nagasoo gaadhay Xarunta Dhexe ee JWXO ayaa sheegay dagaalo xoogan oo khasaare farabadan loogu gaystay askarta gumaysiga Ethiopia oo ka dhacay deegaano ka mid ah Dalka Ogaadeeniya ee Ethiopia gumaysato. Dagaalada iyo weerarada ay NH/CWXO ku qaadaan Askarta gumaysiga Ethiopia oo xarunta dhexe ay ku sheegeen kuwa maalinle ah ayaa waxay dhaceen sidan;\nHabaynimadii 13/03/2013 NH/CWXO qaybta Shabeele ayaa waxa uu weerar qorshaysan ku qaaday Afar saldhig milatari oo ay askarta gumaysiga Ethiopia ka daganaayeen magaala Godey ee Xarutna gobolka Shabeele, goobaha la bartilmaameed saday ayaa waxaa kamid ahaa garoonka diyaaradaha ee magaalada waxaana weerarkaasi askarta gumaysiga Ethiopia kasoo gaadhay khasaare xoogan oo dhimasho,dhaawac iyo burbur hantiyeed isugu jira.\n13/03/2013 Deegaan Luumaan-dalal oo Godey udhow dagaal ka dhacay waxaa askarta gumaysiga eth iopia lagaga dilay 2 Askari waxaana lagaga dhaawacay 4 kale.\n10/03/2013 Dagaal xoan oo ka dhacay deegaanka Ardaaweyne oo shaygoosh katiran ayaa waxa ciidmada mooraalka jabsan ee gumaysiga Ethiopia lagaga dilay 20 Askari waxaana lagaga dhaawacay 15 kale.\nWaxaa kaloo 14/03/2013 kamiin ay ka xidheen NH/CWXO karinka-eegeeye oo Godey u dhow soo galay askarta gumaysiga oo soo qafaalatay gawaadhi ay lahaayeen dad shacab ah kadib markii ay ka caageen isticmaalka gawaaridooda milatariga,Askarta gumaysiga Ethiopia oo isaga carartay gawaadhidii kadub markii ay arkeen in CWXO ku hareeraysanayahya ayaa waxaa gawaadhidii ay kaga carareen Wiil dhalin yaro ah oo kamid ahaa kuwa ay askarta gumaysiga Ethiopia isaga dhigaan xabbada,waxay NH/CWXO u celiyeen dadkii shacabka ahaa gawaadhidoodii qasabka lagaga soo qafaashay.


Warsidaha Wales Online oo Warbixin Kaga Faallooday Dimuqraadiyadda Somaliland | Gabiley News Online\nWarsidaha Wales Online oo warbixin kaga faallooday dumuqraadiyadda Somaliland iyo Doorashooyinkii ka qabsoomay, ayaa sheegay in Somaliland Doorashooyinkii ka qabsoomay dalkeeda ay kaga rajaynayso Beesha Caalamka inay aqoonsadaan madax-bannaanidooda.\nWarsidaha Wales Online, ayaa sheegay in 8000 oo muwadiniin reer Wales ah oo asal ahaan ka soo jeeda Somaliland ay si weyn ula socdeen doorashooyinkii ka qabsoomay dalkooda hooyo.\nWarsiduhu wuxuu sheegay in doorashooyinka Goleyaasha Wakiillada iyo Dawladaha hoose ee dalku ay toddobaadkii hore a qabsoomeen Somaliland oo soddonkii sannadood ee la soo dhaafay ku naaloonaysay madax-bannaani aan aqoonsi haysan.\nWales Online wuxuu intaas ku daray in cilaaqaad xoog leh oo dhinaca taariikhda ahi uu ka dhexeeyo Somaliland iyo Wales, kaasi oo soo taxnaa ilaa Qarnigii 19-aad xiligaas oo dekedda Cardiff ay ahayd meesha ugu weyn ee loo dhoofiyo dhuxusha isla markaana badmaaxeyaasha Somaliland ay soo la socdeen Maraakiibta Ingiriiska.\nWaxa kaloo uu weriyey in Jamhuuriyadda Somaliland ay qoomamaynayso midowgii ay la gashay Soomaaliya oo ay dib ugala soo noqotay madax-bannaanidoodii 1991kii.\nWales Online wuxuu ku tilmaamay Somaliland dal nabdoonaa oo dimuqraadiyad shaqeynaysay ka jirtay illaa 1991kii, waxaanu xusay inay Somaliland tahay meesha madaxweyneyaasheeda marka laga guulaysto ay aqbalaan natiijada oo ay awooda ku wareejiyaan si xasiloon.\nWarsiduhu wuxuu tusaale u soo qaatay in natiijadii la yeedhiyey ee doorashooyinkii dhawaan ka dhacay Somaliland laga guulaystay xisbul-xaakimkii, waxaanu intaas ku daray in aanay wax rabshado ahi ka dhicin doorashooyinkii Somaliland ka qabsoomay.\nWaxa kaloo uu sheegay in korjoogto ka socotay Ingiiska iyo 11 dal oo kale oo reer Yurub ahi ay ka qaybgaleen doorashooyinkii Somaliland isla markaana ammaaneen hannaankii doorashadu u dhacday.\nIid Axmed Cali oo ka mid ah Muwaadiniinta reer Somaliland ee ku dhaqan Wales, ayaa sheegay in doorashooyinku u horseedi doonaan Somaliland aqoonsi ka raagay ee ay u qalanto.\nIid Axmed wuxuu sheegay in murrashaxii doorashada Baarlamaanka ugu codka badnaa oo la yidhaahdo Barkhad Jaamac Batuun uu ka soo jeedo beelaha laga tirada badan, taasi ay caddaynayso inay Somaliland jabisay darbigii qabyaaladda.\nMr. Iid Axmed wuxuu intaas ku daray inay Somaliland muujisay ilbaxnimo isla markaana ay ka caagan tahay kooxaha Argagixisada.


Somaliland oo Markii ugu Horeysa loo Diwaangelinayo 50-kun oo Dhallinyaro ah oo la Barro Xirfado kala Duwan – Beegsonews-Wararka maanta\nHome WARARKA MAANTA Somaliland oo Markii ugu Horeysa loo Diwaangelinayo 50-kun oo Dhallinyaro ah oo...\nSomaliland oo Markii ugu Horeysa loo Diwaangelinayo 50-kun oo Dhallinyaro ah oo la Barro Xirfado kala Duwan\nSomaliland ayaa markii ugu horreysay la diwaangelinaya konton kun oo dhallinyaro ah, kuwaas oo la bari doono xirfado kala duwan.\nMashruucan oo ah mid aad u ballaadhan islamarkaana wax ka beddelaya shaqo la’aanta dhallinyarada heysa oo ay soo curisay, wasaaradda shaqo-gelinta arrimaha bulshada iyo qoyska, ayaa ah barnaamij ballaadhan oo loogu talo galay, dhallinyarada jaamacadaha ku jira, kuwii ka baxay iyo ardayda shaqo Qaran.\nWasiirka wasaaradda shaqo-gelinta iyo arrimaha bulshada marwo Hinda Jaamac Xirsi Gaani, war-murtiyeed ay soo saartay ku sheegtay in loo guurayo hannaanka waxbarashada xirfadaha kala duwan lagu barayo dhallinyarada reer Somaliland si loo helo xirfadlayaal ah si looga baxo shaqo la’aanta dalka ka jirta iyo in laga maarmo xifadlayaal ajaanib ah oo dalka u soo shaqo taga.\nWasiirka ayaa sheegtay in qorshahan looga dan leeyahay in kor loogu qaado shaqo abuurka da’yarta Somaliland.\nBarnaamijkan wasiirku ka hadashay ayaa noqonaya barnaamijkii ugu balaadhna ee noociisa ah ee dalka laga hirgeliyo, islamarkaana wax weyn ka taraya shaqo yarida waddanka ka jirta, markasta oo la helo dad xirfadleyaal ah, waxaa yaraaneysa camal la’aanta waxaana kor u kacaya shaqooyinka kala duwan ee xirfadahoodu dadka u soo kordhaan.\nQore Khadar M. Xaashi\nPrevious articleWax badan ka ogow 6 cunto ee caawisa caafimaadka indhaha\nNext articleSoomaaliya oo Safka hore kaga jirta Musuq-maasuqa Lacagaha Covid19\nMasar oo shaaca ka qaaday natiijooyinka baadhitaanka “hydroxychloroquine” oo lagu Daweynayo...


Home Wararka (Akhriso Qabiiladooda) Xubnaha Mirifle ee ku jira Golaha Wasiirada oo diiday ansixinta...\n(Akhriso Qabiiladooda) Xubnaha Mirifle ee ku jira Golaha Wasiirada oo diiday ansixinta 12 Danjire oo uu Farmaajo soo magacaabay\nKulankii Khamiislaha ahaa ee golaha wasiirrada Soomaaliya waxaa maanta la hor geeyey liiska 12-safiir, si looga ansixiyo golaha, balse dood adag ayaa ka dhalatay xubnihii ku qornaa liiskaas oo la sheegay inay u badnaayeen hal beel.\nWasiirka arrimaha dibadda Soomaaliya Maxamed Cabdirisaaq ayaa golaha hor keenay liiska ay ku qornaayeen magacyada 12-kaas xubnood si wasiirrada looga ansixiyo safiirnimadooda.\nXubnaha ku jira golaha wasiirrada ee ka soo jeeda deegaanada Koonfur Galbeed ay si adag uga hor yimaadeen in cod loo qaado xubnahaas, iyagoo ku dooday in magacaabidooda aan la waafajin nidaamka awood qeybsiga beelaha ee 4.5.\n“Mudane Ra’iisul Wasaare waxaan halkaan kuugu soo gudbinayaa soo jeedin magacaabis Danjireyaal ka howl geli doona dibadda, si loo dhameystiro danaha Diblomaasiyadeed ee aan ka leenahay caalamka, Mudane Ra’iisul wasaare waxaan kaa codsanayaa in laga ansixiyo golaha,” ayaa lagu yiri qoraalka ay wasaaradda arrimaha dibadu ku dalbaneysay in loo ansixiyo xubnaha loo waday danjireyaasha.\nRa’iisul wasaaraha Soomaaliya Maxamed Xuseen Rooble oo shir guddoominayey kulankii maanta ayaa go’aamiyey in wasiirka arrimaha dibedda uu dib ula laabto liiska xubnahaas ay ansixintoodu dooda ka dhex abuurtay golaha, isla markaana lasoo waafayo hanaanka awood qeybsiga beelaha Soomaaliyeed.\nLiiska Danjirayaasha maanta la magacaabay waxay kala yihiin:\nAxmed Cali Daahir (Beesha Dirta Koofureed)\nCabdulqaadir Axmed Kheyr (Reer Aw-Xasan)\nAbshir Xasan Abshir (Daarood, Majeerteen Ciise Maxamuud)\nLiibaan Sheekh Mohomud (Daarood, Ogaadeen)\nCabdullahi Axmed Jaamac (Daarood, Warsangeli)\nIlyaas Sheekh Cumar Abuukar (Digil – Fahad Yasin Adeerkiis QABA Hooyadiis)\nXasan Cabdi Daa’uud (Dir, Isaaq, Sacad Muuse)\nSahro Xasan Daanduush (Somali Eriteriyaan)\nSaalim Moo Hagi. (Carab Somali)\nCali Maxamed Maxamuud (Hawiye Murasade. Marwo Saynab Macalin Walaalkeed)\nYoonis Yaasiin Xaashi (Daarood Majeerteen, Cumar Maxamuud)\nCilmi Faarax Nuur (Webi) (Hawiye, Xawaadle)\nXubnahaan ayaa la sheegay inay u badanyihiin hal beel, taas oo dhalisay dooda ah in magacaabidooda aan la waafajin nidaamka awood qeybsiga dalka ee afar dhibic shan (4.5).\nAL-shabaab oo weerar rogaal-celis ah ku qaaday deegaanka Biya Cadde


XOG XASAASI + DHAGEYSO: Maxaa ka ogtahay mas’uuliyiintii maanta gaaray Kismaayo, xilli DF Somaliya ay qaaday xayiraadii?! ‘ | HalQaran.com\nHome Wararka Maanta XOG XASAASI + DHAGEYSO: Maxaa ka ogtahay mas’uuliyiintii maanta gaaray Kismaayo, xilli...\nXOG XASAASI + DHAGEYSO: Maxaa ka ogtahay mas’uuliyiintii maanta gaaray Kismaayo, xilli DF Somaliya ay qaaday xayiraadii?! ‘\nMadaxdii hore ee Soomaaliya oo maanta gaaray Kismaayo\nKismaayo (Halqaran.com) – Waxaa magaalada Kismaayo khamiistii maanta gaaray qaar ka mid ah madaxweynayaashii hore ee Soomaaliya, madaxweynaha maamulka Puntland, iyo hoggaamiyayaasha xisbiyada mucaaradka dalka.\nXubnaha maanta Kismaayo gaaray waxaa ka mid ah, Shariif Sheekh Axmed, Xasan Sheekh, Saciid Deni iyo Cabdiraxmaan Cabdishakuur.\nWafuudaas kala duwan ayaa Kismaayo uga qeyb-galaya calaamo saarka madaxweynaha Jubaland ahmed Axmed Madoobe, oo doorashadiisa ay dowlada dhexe ku tilmaantey sharci darro.\nSidoo kale, waxaa muuqaneysa in dowladu qaadey xayiraadii ay ku soo rogtey siyaasiyiinta dooneysey in Kismaayo u safraan.\nHaddaba maxaa keeney in dowladda ay qaado xanibaaddaas? Sidoo kale xal iyo isku soo dhawaansho ma keeni karaan siyaasiyiinta Kismaayo isugu tagay? Weriyaha Laanta Af Soomaaliga ee VOA-da Falastiin Axmed Iiman ayaa warbixintan ku eegeysa arrimahaas.\nHalka Hoose ka dhageyso Warbixin Xiiso gaar ah leh:\nCaleema saarka Axmed madoobe\nMas'uuliyiin tira badan oo gaaray Kismaayo


Taariikhda degmada CEELBUUR | Dooxo Diaspora Forum - Golaha Qurbo Joogta Dooxa\nHome News Taariikhda degmada CEELBUUR\nMagaalada Ceelbuur oo ah magaalo aad u fac weyn waxaa aasaaskeeda lahaa oo dhidibbada u aasay DUDUBLE XORDEGE.\nSida taariikhda ku qorantayna waa qabiilka keliya ee iska caabiyey iney ku dhacaan gacan gumeyste. Markuii talyaanigu ka caal waayey wuxuu garwaaqsaday qadiyadda ay leeyihiin hoggaanka duduble oo gaaray inuu ku metelo Hawiye oo dhan ee uu ku tirtirsiiyo talyaaniga iney ka noqdaan xujadii uu la damacsanaa Hawiye inuu kaga mamnuuca rarashada geela. Taasoo la hordhigay inuu isagana iska dhigo kana waantoobo isticmaalka gawaaarida, haddii uuba doonayo inaan annagana geela ka maaranno. Talyaaniguna wuxuu yiri “Mi arrendo” oo micneheedu yahay “Waan is-dhiibay!\nQofkii haya taariikh dhab ah xiisana leh, noqon karana dhigaal lagu hirto, ayna harsadaan jiilka hadda joogo iyo kuwa mustaqbalkaba fadlan ha usoo gudbiyo Eng. Hassan Adan Gedi oo baarid iyo la tashi macaamiisha qolka iyo guddigaba kaddib soo gelin doona qolkan


Maamulka Hiiraan Oo Sheegay In Howlgallada Ciidanka Ay Saameyeen Qoysas Badan – Goobjoog News\nGuddoomiye xigeenka arrimaha bulshada ee gobolka Hiiraan oo ka hadlayay xaaladda dadka barakacayaasha ah ee ku sugan gobolkaasi ayaa soo hadal qaaday howlgallada ciidan ee ka socda degaanno ka tirsan gobolka Hiiraan.\nSheekh Xuseen Cismaan Cali ayaa sheegay in loo baahan yahay in gurmad beni’aadanimo ay helaan dadka shacabka ahi ee ku nool degaanno ka tirsan gobolka Hiiraan.\nDadkaan ayaa ka soo barakacay degaanno kamid ah gobolka Galgaduud kuwaasoo ay ka dhaceen dagaallo u dhaxeeya ciidanka AMISOM iyo Alshabaab.\nGuddoomiye xigeenka Hiiraan ayaa ciidanka dowladda iyo AMISOM ugu baaqay in aysan tegin meelaha aysan awood ay ku joogaan ay lahayn.\nWuxuu sheegay in ciidanka ay qabsanayaan degaanno islamarkaana ay dib kaga soo laabanayaan taasna iminka ay culeys ku tahay nolosha dadka shacabka ah.\nIsla degaanno ka tirsan gobolka Hiiraan ayaa kamid ah meelaha ciidamada dowladda iyo AMISOM ay isaga baxeen kuwaasoo dadka shacabka ah howlgalladaasi iyo xaaladaasi kala duwan saameyn ay ku yeelatay noloshooda.\nKumanaan qoys ayaa gaaray magaalada Baladweyne iyo degaanno kale oo gobolka Hiiraan ka tirsan kuwaasoo ka soo hayaamay degaannada ay colaadaha ka jiraan.\nWasiir Odowaa Oo Magaalada Baladweyne Ka Wada Dadaallo Lagu Qancinayo Waxgaradka Diiddan Shirka Jowhar


Hooyo Soomaaliyed oo wiilkeeda ku dhiira gelisay inuu qirto dambi | Radio Baidoa\nGuriga Wararka Maanta Hooyo Soomaaliyed oo wiilkeeda ku dhiira gelisay inuu qirto dambi\nHooyo Soomaaliyed oo wiilkeeda ku dhiira gelisay inuu qirto dambi\nDeeqo Xuseen waa hooyo Soomaaliyeed oo deggan dalka Mareykanka, waxa ayna ka mid tahay dadka carruurtooda hadda ka hor looga shakiyay in ay qaateen afkaarta kooxaha xag-jirka ahi ee ka dagaallamayay gudaha dalka Suuriya.\nBalse haatan sida ay sheegtay dhibaato xooggan ayay kala kulmeysa bulshada Soomaaliyeed ee ay ku dhex nooshahay.\nDeeqo oo dhawaan wareysi siisay warbaahinta gudaha ayaa sheegtay in talo ay ku garab istaagtay wiilkeeda oo ahayd in uu qirto dambiga loo haysto ay haatan ku muteysatay in Soomaalida kale ay ku eedeeyaan in ay la shaqeyso mukhaabaraadka Mareykanka.\n”Laba habeen ayaan sigtay oo nafteyda halis gashay oo la rabay in dhibaato laygeysto”. ayay intaasi ku sii dartay Deeqo.


Macluumaad | Radio Himilo | Page 113\nHome / Macluumaad (page 113)\nDaawo: Arday dugsi dhexe dhigata oo dagaal ku egeeyay macallinkooda\nradio himilo April 28, 2016\nDalka Shiinaha waxaa qabsatay falanqeynta arrin la xiriirta in arday dugsi dhexe dhigata ay feer iyo laad kala daaleen barahoodii oo ay is qabteen mid kamid ah ardaydii fasalka dhiganeysay. Macallinka ayaa warqaddii Imtixaanka ka qaaday arday fasalka ku jiray, ...\nMaroodi: Afartan daqiiqo oo uu siday dalxiisayaal dabadeed waxa uu u geeriyooday haraad\nradio himilo April 27, 2016\nSambo waa Maroodi dhedig, waxa ay ku lugeysay 40 daqiiqo heer kul sareeya oo gaarsiisan 40°C iyadoo siday dalxiisayaal ugu martiyay dalkii ay ku nooleyd ee Cambodia. Cimilada oo sareysa, daal kuleyluhu watay iyo la’aanta dabeyl qaboojin kartay ayaa horseeday ...\nDeeq uruuriye wadnuhu istaagay isagoo qeyb ka ahaa London Marathon\nradio himilo April 26, 2016\nDavid Seath oo ah kabtan ciidan ayaa xirtay kabaha adidas Ultra Boost ee orodka loogu talo galay si uu uga qeyb galo orodka Marathon London, isagoo uga gol lahaa in lacag uruurin uu u sameeyo ciidanka indhoolayaasha. Ninka reer Scotland ...\nWax ka ogow shaqooyinka ugu xun ee laga qabto dalka Mareekanka\nradio himilo April 20, 2016\nWargeyska Time ee dalka Mareykanka ayaa daabacay ra’yi aruurin lagu soo saaray 10 shaqo ee ugu xun ee qof uu ka qabto dalka Mareykanka. Ra’yi aruurinta ayaa lagu saleeyay qiimenteeda dhinacyo badan oo laga eegayay shaqo walba oo laga qabto ...\nNinka ugu dheer adduunka oo qeyb ka jilaya Film Hollywood ah oo la soo saari doono.\nradio himilo April 19, 2016\nSuldaan Kosan oo ah ninka loo aqoonsanyahay inuu yahay shaqsiga ugu dheer adduunka ayaa bilaabaya inuu qeyb ka jilo film Hollywood ah oo la filayo in la soo saaro bilaha soo socda. Filmkan oo loogu magac daray “ ka mira ...\nAdidas oo soo saartay kabo jeeb leh oo alaab muhiim ah aad ku xafidan karto\nradio himilo April 14, 2016\nGoorta jeebkaaga aanad kalsooni badan ku qabin in uu ilaalin karo wixii aad ku ridato waa welwel dhibtiisu aanay yareyn, hayeeshee caqabadaas ayaa u muuqato mid dhammaad joogta oo xal in loo helay ayay u egtahay. Shirkadda Adidas ayaa soo ...\nHooyo filaneysay inay hal cunug dhasho oo shan carruur ah mar wada dhashay\nradio himilo April 4, 2016\nHooyo ayaa aaday Cusbitaal si loo baxnaaniyo oo halkaa ay ugu dhasho iyadoo oo filaneysay in cunug ay sidkii uurka ku siday. Ahsqaraar ayayse ku noqotay saacad iyo bar kaddib markii ay garowsatay inay mar qura dhashay shan caruur ah ...\nqoraa caan ah oo ka maareeya qarashaadka daabacaadda sheekooyinkiisa howlo nadaafadeed\nradio himilo April 3, 2016\nSaqbarkii marka la xiro wadooyinka dhulka hoostiisa mara ee magaaladda Buenos Aires, Enrique Ferrari wuxuu u dhaqaajiyaa inuu hagaajiyo boosteejada kana taxadarro nadaafadeeda — si uu halkaa uga soo saaro qarashaadkii uu ku daabici lahaa buugiisa xiga. Boosteejo nadiifiyaha reer ...\nPage 113 of 113« First...8090100«109110111112113\nLa kulan: Ninka 40 sanno ku bixiyay nooleynta keymaha la xaalufiyay!\nMaxaa shaqaalaha Twitter loogu oggolaanayaa inay ka shaqeeyaan guryahooda?


Maxaa ka soo baxay kulankii Farmaajo iyo xubnaha beesha Habargedir ee ku jira DFS - Muqdisho Online. Caasimada Muqdisho\nHome Wararka Maxaa ka soo baxay kulankii Farmaajo iyo xubnaha beesha Habargedir ee ku...\nMaxaa ka soo baxay kulankii Farmaajo iyo xubnaha beesha Habargedir ee ku jira DFS\nMadaxweyne Farmaajo ayaa xalay xili danbe oo ku beegnayd kowdii subaxnimo kulan isugu yeeray xubnaha beesha Habargedir ugu jira dowlada Fedaraalka. Kulankaas ayaa la xiriira qorshaha Farmaajo ka leeyahay degaanka Galmudug iyo sidii uu u xaqiijin lahaa in uu ku gaaro qorshahiisa.\nXildhibanada iyo Wasiirada soo xaadiray ayaa ahaa kuwa qayb ka ah dowlada ha noqdaan qaar lacag laaluush joogta ah ka qaata dowlada Fedaraalka ama kuwo xilal ka haya dowlada. Farmaajo ayaa si aan ka leex leexasho lahaynin ugu sheegay beesha Habargedir in ay si buuxda u taageeraan qorshahiisa.\nFarmaajo oo u muuqda mid ka soo horjeeda qorshaha gaarka ah ee uu Xasan Kheyre ka soo sameeystay Galmudug ayaa si dadban oo farsamaysan u cadeeyay in go’aanka lagu dhisaayo dowlad goboleedka Galmudug noqon doono mid uu isagu hogaamiyo, wixii hada ka danbeeyana isaga kaliya ay kala xiriiri doonaan.\nHadalka ka soo yeeray Farmaajo ayaa muujinya in uu hada hurdada ka soo toosay oo uu arkayo qorshaha lidka ku ah danahiisa ee uu Xasan Kheyre sameeystay kaas oo Kheyre ku doonayo in Madaxweyne uu u noqdo Axmad Qoor Qoor halka Gudoomiye Baarlamaana uu u rabo in uu ka dhigto Xuseen Iidow oo ay isku qoys ka soo wada jeedaan.\nBeesha Habargedir oo ahayd mid lagu yaqiinay hogaan iyo qobweyne ayaa ku soo dhaamatay in ay u kala dhuuntaan Kheyre iyo Farmaajo ayaga oo aan marnaba ku heshiin karin in ay ka dhisaan deegaanka Galmudug Dowlad Goboleed ka tarjumaya danaha beelaha degan Galmudug.\nKheyre iyo Farmaajo ayaa horay ugu guulaystay; a) In ay kala diraan Ururka Al Sunna , b) Beeciyaan, meel cidla ahna soo dhagay Axmad Ducaale Xaaf, c) asbuucii hore waxaa lacag iyo jago lagu iibsaday Cabdi Qaybdiid oo hadda ku sugan dalka Tuyrkiga halkaas oo uu guri ku iibsanayo lacagtii farmaaji siiyay; d) waxaa fashil lagu sameeyay shirkii Hobyo oo ayan jirin cid meelmarin karta go’aanadii lagu soo gaaray e) Ganacasatii Beesha oo ay u horeeyaan Xuseen Goleey, Maxamed Deelaaf, Axmadnur Jimcaale iyo kuwo kale oo la aamusiyay f) Cabdikarin Guleed oo noqday aalad uu Fahad Yasin ku Shaqeeysto\nPrevious articleFarmaajo oo amray in Caleemasaar 3aad loo sameeyo Cumar Filish (Sababta ogoow)\nNext articleSomalia Humanitarian Bulletin, 1 – 30 September 2019


Kani waa astaantii 2024 Olimbikada Paris | Abuurista khadka tooska ah\nOlolkii olombikada ee Olombikada soo socota ee 2024 ee ka dhici doonta Paris laga yaabee in astaanta ay si xad dhaaf ah u jeesatay dhacdadan muhiimka u ah adduunka isboortiga.\nAstaanta astaanta u ah Olambikada ku dhowaad 4 sanoIsticmaalka ololka naqshadiisa ayaa ka tagtay qol aad u badan oo dhaleeceyn iyo jeesjees ah oo ka soo baxa shabakadaha shabakadaha.\nKu dhowaad sida tan, Ma goob qurxinta lagu qurxiyo? Xayaysiinta ka hortagga uurka? Oo sidaas darteed tweets-ka leh dhacdooyinka ugu qosolka badan ayaa bilaabay roob. Waana run haddii aad eegto astaanta ololka, waxaad ka heli kartaa bushimaha, timo aad u Faransiis ah; Taas macnaheedu maaha inay taasi ahayd ujeedkii shirkaddu u lahayd caasimadda Paris, laakiin way gudbeen.\nLogo des Jeux Olympiques? ee #Paris2024 waa la! pic.twitter.com/092gZjExL0\n- Ciyaaraha France tv (@francetvsport) October 21, 2019\nNaqshaddan dahabiga ahi waxay ku saabsan tahay "Art Deco" iyo qaabkii ay ahayd markii Paris ay ahayd markii ugu dambeysay ee lagu qabto garoonka Olombikada. Waxaan ka hadlaynaa sanadka 1924 waadna fahmi kartaa wax yar oo ka badan sababta tan ugu soo laabaneyso qaabkaas aan khaldami karin.\nSimpsons waxay saadaalinayaan astaanta #Paris2024 pic.twitter.com/0KI20XcQ0W\nMid ka mid ah faahfaahinta xayeysiiska astaanta ayaa ah markii ugu horreysay Waxay u adeegi doontaa Olimbikada iyo Paralympics-ka labadaba. Websaydhada astaantu waxay isticmaashaa ereyada si ay u metelaan labada qaybood ee isla mashruuca, oo ay astaan u tahay hal astaan isla markaana wadaagayaan isla fikradda ah in isboortigu nolosha beddelo.\nDib-u-dhigista calaamadaha ayaa meel walba aaday. Waxaan leenahay xitaa arkay isku ekaanshaha ololka of Tinder, barnaamijka shukaansiga caanka ah. Ama sida ololku ugu egyahay timo jarista ay xidhato Lisa Simpson. Taasi waa in la yiraahdo, waxaa jira isbarbardhigyo badan mana ogin haddii waxa dhabta ah ee aad dooneysay inaad raadiso ay kani yihiin. In astaanta cusub ee loogu talagalay Olombikada Paris ee 2024 ay si dhakhso leh u faafto; ma ilaawno wax kasta oo ku dhacay astaanta Tokyo 2020.\nWadada buuxda ee maqaalka: Hal-abuurka internetka » General » dhowr » Astaanta cusub ee Ciyaaraha Olombikada 2024 ee ka socota Paris ee bartamaha jees jeeska ah\nSida Loo Sameeyo Kuwaas Sawirada Uruuriyaha Waxay umuuqdaan kuwa nool By hot.kenobi


Madaxda Hay’adaha ammaanka oo maanta hortagaya Golaha Shacabka kulan albaabadu… – Hagaag.com\nMadaxda Hay’adaha ammaanka oo maanta hortagaya Golaha Shacabka kulan albaabadu…\nPosted on 14 Abriil 2019 by Admin in National // 0 Comments\nKulanka Baarlamaanka ee maanta uu ku yeelanayo xarunta Golaha Shacabka ayaa waxaa hortagaya Wasiirada qaabilsan Amniga iyo Taliyeyaasha Ciidamada, iyadoo kulankan uu yahay mid albaabada u xiran oo Warbaahinta aan loo ogoleyn.\nGuddoomiye Maxamed Mursal ayaa shalay ku dhawaaqay in kulanka maanta oo Axad ah yeelanayo Baarlamaanka uu yahay mid albaabada u xiran oo aan loo ogoleyn Saxaafadda.\nMas’uuliyiinta kulanka looga yeeray ee su’aalaha lagu weydiinayo ayaa kala ah Wasiirka Amniga Maxamed Abuukar Islow, Wasiirka Gaashaandhigga Xasan Amar Dambe, Duqa Muqdisho iyo Taliyeyaasha Ciidamada oo horay Guddoonka Baarlamaanka u yeeray.\nKulankii shalay ee Baarlamaanka ayaa ahaa kii ugu waqtiga dheeraa, iyadoo Xildhibaanada si adag uga doodeen arrimaha amniga, waxaana eedeymo adag loo jeediyay Hay’adaha Amniga.\nMaalmihii u dambeeyay xaalada Amniga ee magaalada Muqdisho ayaa faraha ka sii baxeysay, iyadoo qalalaase, dilal iyo qaraxyo ka dhacayeen, inkastoo Hey’adaha Ammaanka ay xireen waddooyinka muhiimka ah ee magaalada, si looga hortago qaraxyo iyo falal kale oo Amniga waxyeeleynaya.


Banaanbax looga soo horjeedo Al-shabaab oo Maanta ka dhacay Gaalkacyo | Najah Media Network\nBogga Hore Wararka Manta Banaanbax looga soo horjeedo Al-shabaab oo Maanta ka dhacay Gaalkacyo\nBanaanbax looga soo horjeedo Al-shabaab oo Maanta ka dhacay Gaalkacyo\nWaxaa Maanta Magaalada Gaalkacyo ee Xarunta Gobolka Mudug dhanka Galmdug ka dhacay Banaanbax xoogan oo lagu taageerayay howlgalada Ciidamada Dowladda iyo kuwa daraawiishta Galmudug ka wadaan Mudug.\nDadweyne farabadan oo isugu jiray Wasiiro ka tirsan Galmdug, Maamulka Gaalkacyo, Culimo, Oadayaal, Saraakiil Ciidan iyo qeybaha kala duwan ayaa ka qeyb galay banaanbaxa lagu taageerayay Ciidamada dagaalka kula Al-shabaab.\nQaar kamid ah dadkii dhigay banaanbaxa oo la hadlay warbaahinta ayaa sheegay inay kasoo horjeedan dhibaatada Al-shabaab ay ku hayaan shacabka Soomaaliyeed, isla markaana ay garab taagan yihiin Ciidamada.\nSidoo kale Mas’uuliyiinta ka hadlay madasha banaanbaxa ayaa tilmaamay inay la dagaalami doonaan Shabaab, iyagoona shacabka Magaalada Gaalkacyo ugu baaqay inay la shaqeyaan laamaha amniga, lagana hortego falalka amni darro.\nMuddooyinii ugu dambeeyay ayaa waxaa deegaano ka tirsan Gobolka Mudug ka dhacayay dagaalo iyo duqeymo diyaaradeed, waxaana Gobolka ku hardamayay Ciidanka Milateriga dowladda qeybta 21-aad, kuwa Galmdug iyo Al-shabaab.\nMaqaal horeMaxkamad xukun ku riday Nin kufsi iyo afduub u geystay Gabar 6-sanno jir ah\nMaqaal XigaBaarlamaanka Carabta oo Dalab u diray Dowladdaha Aljeeriya iyo Marooko


Mubaarak iyo Obama oo ka Hadlay Rabshadaha\nMadaxweyne Mubaarak iyo Madaxweyne Obama ayaa siyaabo kala duwan uga hadlay xaaladda ka taagan dalka Masar.\nMadaxweynaha Masar Xusni Mubaarak ayaa shaaca ka qaaday in uu xilka ka degayo, isaga oo sheegay inaanu doorashada soo socota ka qayb gali doonin.\nMubaarak oo xalay ka hadlay tilifishanka dawladda Masar ayaa sheegay in uu noloshiisa u soo huray dalkiisa iyo dadkiisa.\nTilifishanka Al Jazeera ayaa sheegay in khudbadda madaxweynaha ka dib ay magaalada Alexandria ee waqooyiga Masar isku dhaceen taageerayaasha dawladda iyo dadka ka soo horjeeda.\nDawladda Maraykanka ayaa hore ugu sheegtay Madaxweyne Mubaarak inuusan mar dambe isku sharaxin tartanka doorashada ee sanadkan, waxaana farriintaasi gaadhsiiyay ergayga maraykanku u diray Masar Frank Wisner.\nQaybta hoose ee boggan ka dhegayso faallo iyo waraysiyo ku saabsan khudbadaha labada madaxweyne.


Xog: Xasan Sheekh oo qorshaha Shariif Xasan ka walaacsan.!! - Caasimada Online\nHome Warar Xog: Xasan Sheekh oo qorshaha Shariif Xasan ka walaacsan.!!\nXog: Xasan Sheekh oo qorshaha Shariif Xasan ka walaacsan.!!\nBaydhabo (Caasimada Online) – Madaxweynaha Somalia ee uu xilka ka dhamaaday Xassan Sheekh Maxamuud, ayaa aad uga walaacsan guul darooyin kasoo food-saartay dhanka Madaxweynaha maamulka Koonfur Galbeed ee Somalia, Shariif Xassan Sheekh Aadan.\nMadaxweyne Xassan ayaa maalmihii ugu danbeeyay kusoo baraarugay in Madxaweynaha Koonfur Galbeed uu ku taamaayo inuu kamid noqdo Musharaxiinta la loolameysa.\nXassan Sheekh oo ay ka muuqatay Carro Siyaasadeed ayaa la sheegay in Shariif Xassan uu weydiiyay Su’aal aad u adag taasi oo isbedel galisay Madaxweynaha Koonfur Galbeed.\nXassan Sheekh ayaa Shariifka weydiiyay Su’aal muujinkarta shaki taagan taasi oo aheyd in Shariif Xassan uu kala cadeeyo inuu taagersan yahay ololihiisa ama uu taageersan yahay Musharaxa da’da yar Jabril Ibrahim Abdulle.\nShariif Xassan ayaa la sheegay inuu aad kaga carooday Su’aashaasi balse markii danbe uu Madaxweyne Xassan Siyaasadeeyay su’aashiisa isla markaana ka dhigay su’aal kaftan ah.\nShariif Xassan ayaa sidoo kale Xassan Sheekh u sheegay inaanu jirin cid ka maanicikarta inuu taageero u fidiyo Jabril Ibrahim Abdulle, hayeeshee aanu jirin xiriir ku saleysan arrimaha doorashooyinka 2016-ka oo kala dhexeeya Jabril Ibrahim Abdulle.\nSu’aasha Xassan Sheekh ee uu weydiiyay Madaxweynaha Koonfur Galbeed ayaa imaaneysa xili inta badan dadka ay hadal hayaan Ololaha Xassan Sheekh ee khuuska taagan.\nDhinaca kale, Su’aasha Xassan Sheekh waxa ay kusoo aadeysaa iyadoo Musharax Jibrahim Abdulle uu magaalada Baydhabo ku gaaray booqasho ku xeeran ololihiisa.


WARBIXIN: Waa Kuwan AFARTA Sababood Ee Barcelona Ka Caawin Kara Inay Ku Guuleysato UEFA Champions League Markeedii Lixaad - Gool24.Net\nWARBIXIN: Waa Kuwan AFARTA Sababood Ee Barcelona Ka Caawin Kara Inay Ku Guuleysato UEFA Champions League Markeedii Lixaad\nAugust 11, 2020 Apdihakem Omer Adam\nKooxda ree Spain ee Barcelona ayaa gaadhay wareega siddeed dhammaadka ee Champions League kaddib guul ay ka gaadheen Napoli waxaana ay magaalada Lisbon tagayaan iyagoo ku riyoonaya hanashada koobkaas markoodii lixaad taariikhda.\nDabcan Bayern Munich ayaan noqon doonin koox sahlan wareega siddeeda si lamid ah Man City iyo Lyon wareega afar dhammaadka balse Barca ayaa filan doonta inay dhammaan xanuunkii xilli ciyaareedkan soo maray gadaal iska dhigto.\nWalow ay jiraan dhibaatooyin badan oo Barca soo haystay xilli ciyaareedkan, haddana waxaanu halkan idiinku muujin doonaa afar sababood oo dhoola-caddayan ku abuuri kara jamaahiirta kooxdaas oo ay CL ugu guuleysan karaan.\nWax yar oo Lionel Messi ah ayaa ku filan Barcelona, xiddiga ree Argentina ayaa awood u leh inuu kooxdiisa ku hoggaamiyo hanashada koobkan, qiyaastii 30 daqiiqo ayuu si dhab ah uga hortagay Napoli iyadoo daqiiqadahaasba kulanka lagu kala calaf-qaaday.\n2: Soo Laabashada Frankie De Jong\nXiddiga ree Holland ayaa qaabkiisii ugu wanaagsanaa u ciyaaray kulankii Napoli, waxa uu qaybta garoonka ee Napoli ku saxay 93% kamida baasaskii uu dhiibay taas oo wax badan u sahashay kooxdiisa, Barca ayaan u xiisi doonin Arthur haddii uu Frankie qaabkan sii wado.\n3: Habka Koobka Loo Ciyaarayo\nIn hal kulan la ciyaarayo wareeg kasta ayay faa’idada ugu badani ugu jirtaa Barca oo sanadihii ugu dambeeyay kulanka lugta labaad argagax lasoo kulmaysay….”Ma jirto koox ugu cad cad marka habkan loo ciyaarayo” ayuu dhawaan yidhi khadka dhexe ee kooxdaas ee Sergi Roberto.\n4: Saddexleyda Dambe Ee Kooxdaas\nGoolhaye Marc Andre Ter Stegen, Gerard Pique iyo Clement Lenglet ayaa aad muhiim ugu ah waxkasta oo uu Setien doonayo, Ter Stegen ayay sugaysaa shaqada ah inuu Manuel Neuer is baro Jimcaha, Pique ayaa xilli ciyaareedkan qaab ciyaareed joogto ah soo samaynayay halka Lenglet uu horumarkiisa sii watay.


Shiinaha Wooden super bass USB bluetooth 2.0CH dhawaaq maqal ah oo maqal ah Hi-Fi hifi buugaagta lagu qoro (BT-106) Soo-saar iyo Warshad | Eyin\nWooden super bass USB bluetooth 2.0CH codka dhawaaqa maqalka ee Hi-Fi hifi hishe (BT-106)\nQaybta Darawalka: 4 ″ x2 + 1 ″ x2\nAwoodda wax soo saarka: 60W\nJawaabta Joogtada ah: 60Hz ~ 20KHz\nCabbirka Badeecada: W160xD220xH275MM\nWaxqabadka: Bluetooth / AUX IN / Aragti / AUX OUT / USB\n• 1XAUX INPUT - Isku xirnaanta ku habboon qalab kasta oo leh soo saar sameecad madaxeed oo dhan 3.5mm ama soo saar RCA ah.\n• Nooca Bluetooth- Waa fududahay in qalabka lagu xiro iyada oo loo marayo Bluetooth si loogu raaxeysto muusikada fiican.\n• Muusigga Soo-galinta-Muusiga ee USB-ga.\n• SHAQADA CODSIGA STUDIO - Soo saarida codka dabiiciga ah laga bilaabo 13mm xome xome xome iyo cutubka 4 inji oo buuxa.\n• WOOD FILISH CLASSIC - Dhisme alwaax ah oo tayo sare leh oo loo yaqaan 'MDF alwaax' oo lagu dhammaystiray saamaynta alwaaxda vinyl wuxuu u noqdaa ammaan weyn qurxinta guriga.\nWaxqabadka lagu kalsoonaan karo\nBT-106 kuhadlayaasha sheybaarada buugta ku shaqeeya waxay isku darsadeen muuqaal gadaal ah iyo dareen casri ah oo tayo maqal ah. Haddii aad raadineysid kuwa ku hadla buugaagta shebekadaha la awoodi karo oo aad u kala jaban oo leh dhawaq aan tanaasul lahayn BT-106 buugaagta buugaagta ku hadla ayaa ah nidaamkaaga hadalka u socda-ilaa 2.0. Waxay ka kooban tahay darawal baska 4-inji ah iyo deked leysku habeeyay oo la shiday, flared bass flalex, nidaamkan ku hadlaya buug-gacmeedka wuxuu soo bandhigayaa qoraallo baasi ah oo hodan ah oo ka buuxa joogitaan iyo qoto dheer. Wax soo saarka aaminka ah ee waxqabadka iyo waxqabadka BT-106 waa riyo kasta oo la maqlo. Inta badan macaamiisha Edifier-ku waxay adeegsadaan BT-106 ku shaqeeya kuxidhka buugaagta lagu qoro shebekadaha si ay ugu xiraan aaladaha loo rogo waayo-aragnimada maqalka ugu wanaagsan Ku raaxayso vinyl-kaaga caadiga ah adoo ku raaxeysanaya horumarka ku jira teknolojiyadda maqalka ee casriga ah.\nXakamaynta saxda ah\nShakhsiyan shakhsi ahaan khibradaada dhageysiga basaska, seddexleyda iyo mugga garaac sameecadaha kuhadla buugaagta daabacan. Codka tayada leh ee la soo saaray ayaa ah kuwan ku hadla buugaagta buugaagta ee loo yaqaan 'bookshelf' waxay soo gudbinayaan dhexdhexaad dhexdhexaad ah oo soo jiidanaaya dib u eegaha. Qalab istiraatiijiyad kooban oo wax ku ool ah ayaa lagu soo daray. Waad hagaajin kartaa mugga oo waxaad dejin kartaa kuwa ku hadla si ay u aamusnaadaan markii loo baahdo adigoon la xiriirin kuwa ku hadla; awood iyo kaamil ahaanta farahaaga. Edifier R1280T wuxuu la yimaadaa xakamaynta codka ee dhinaca afhayeenka firfircoon. Waxay kuxirantahay doorbidka, waxaad ku sameyn kartaa dib u habeyn yar oo seddex jeer ah iyo basas laga bilaabo -6 illaa +6 db. Xakamaynta mugga dhijitaalka ah ayaa si otomaatig ah loogu dejiyaa heer raaxo leh markasta oo kuwa ku hadla ay ku shaqeeyaan.\nGal Labaad RCA ah\nBT-106 ku shaqeeya sheyada sheyga ayaa kuu oggolaaneysa inaad ku xirnaato aalado badan oo maqal ah adoo adeegsanaya labada waxyaabood ee RCA. Markaad eegto qaybta dambe waxaad si fudud ugu garan kartaa mid ka mid ah ku hadlaanka hadalka iyo midna waa ku hadla firfircoon. Hadalka firfircoon wuxuu leeyahay laba gasho oo ku yaal dhabarka. Wax-soo-saarkaan ayaa ku habboon RCA illaa RCA ama RCA illaa isku xirnaanta AUX. Ku xir iyaga PC, laptop, kiniin, taleefan ama rikoor ciyaariyahan. Ku hadlayaasha ayaa isku xira midba midka kale iyada oo loo marayo silig afhayeenka caadiga ah. Noocyada kala duwan ee fiilooyinka ayaa ka mid ah waxay hubineysaa in macmiilkeennu uu ku raaxeysto muusikadooda aaladaha badankood isla sanduuqa.\nHore: Tayada sare MAXX BASS shaashadda shaashadda shaashadda oo leh 2.4G subwoofer wireless (SP-602 leh subwoofer)\nXiga: Tayada Sare ee PC 2.0 USB Ciyaaraha TV-ga ee Ciyaaraha, Soundbar Bluetooth Gudoomiyaha (SP-600B)\nBluetooth Soundbar Fiilo leh iyo Xarig la aan\nMini Wireless Bluetooth Gudoomiyaha\nGudoomiyaha Bluetooth wireless\nWarshadda Qiimaha Midabada RGB Hadalka Bluetooth W ...\nNaqshadeynta Qaaska ah ee loo yaqaan '2020 Unique design Multi-function sound soundbar ...\nPortable USB mini Fiilooyin 2PCS desktop / laptop s ...\nWarshad Qiimaha Jaban 2.0 Cabbirka Yar ee Kombiyuutarka Spe ...\nODM soosaarka hifi ku hadla alwaax dadban Hom ...\nGudoomiyaha Alwaaxda Dahaaran ee Alwaaxda Guriga Th ...\nWifi Soundbar Wixii Tv, Karaoke Soundbar, Hadalka Wifi Soundbar, Tv Iyo Soundbar Mount, Alexa Soundbar, Tv Soundbars,


E-Ganacsiga Macaamiisha-Koowaad: Xallo Smart ah oo ku saabsan Hal shay oo aanad awood u yeelan karin inuu khalad ku dhaco | Martech Zone\nUdub-u-kicinta xilligii masiibo ee xagga ganacsiga e-commerce waxay la timid himilooyin macaamiil oo la beddelay Mar alla markii lagu daro qiime, ku-shubashada khadka tooska ah ayaa hadda noqotay barta koowaad ee macaamiisha taabashada inta badan dukaamada tafaariiqda. Iyo sida mashiinka ugu weyn ee isdhexgalka macaamiisha, muhiimada ay leedahay taageerada macmiilka dalwaddu waa mid aad u sareeya.\nAdeegga macaamiisha e-commerce wuxuu la yimaadaa caqabado iyo culeysyo cusub. Marka hore, macaamiisha guriga ayaa waqti badan ku bixinaya khadka tooska ah intaysan qaadan go'aannada iibsigooda.\n81% jawaabeyaashu waxay ku baareen wax soo saarkooda khadka tooska ah kahor intaysan qaadan go'aanka iibsiga. Tiradaasi waxay ka dhigan tahay koror afar laab ah celceliskii cudurka ka horreeyay ee kaliya 20%. Intaa waxaa dheer, daraasadda ayaa lagu ogaaday in macaamiisha ay hadda ku qaataan celcelis ahaan 79 maalmood oo ay ku soo ururiyaan macluumaadka khadka tooska ah ka hor intaanay dooran badeecad ama shirkad go'aammadooda ugu waaweyn ee iibsiga.\nDunida sii kordheysa ee xiisaha leh, xiisaha macaamiisha waa in noqo mudnaanta koowaad ee shirkadda. Ku noqo 2017, qiyaastii 93% macaamiisha ayaa sheegay in dib u eegista khadka tooska ah ay saameyn ku yeesheen go'aannadooda tafaariiqda-iyadoo waqti badan gacmaheena lagu haysto iyo ganacsi badan oo ka dhacaya shaashadahayada, tiradaas ayaa kordhay oo kaliya. Tafaariiqleyda mar dambe ma awoodi karaan inay ku jabaan khibradda macaamiisha khadka tooska ah. Hubinta isdhexgalka wanaagsan, isdhexgalka muuqaalka ah maahan xeelad iib, laakiin waa istiraatiijiyad badbaado. Waxayna noqotay mid aad muhiim ugu ah da'da-QAADASHADA.\nHoos waxaa ku yaal waxoogaa ka mid ah xeeladaha adeegga dhijitaalka ah ee iibiye kasta oo tafaariiqle ah u baahan yahay.\nTech for Speed Better: Maxaa yeelay Waqtigu Waa Wax Walba\nAnshaxa Internetku waa mid bilow ah. Waxaa suuragal ah in naloo adeegsado safka xarumaha waaweyn ee wax laga iibsado, laakiin cidina ma rabto inay hareeraha ka sugto taageerada dalwaddii. Tani waxay caqabad gaar ah u tahay dukaamada tafaariiqda e-commerce, oo aan si xoog leh 'u xiri karin albaabbada macmalka ah' marka saacaddu dhacdo 7 fiidnimo.\nSi looga takhaluso waqtiyada sugitaanka dalbanka ah loona maareeyo dalabkan cusub ee saacad kasta, tafaariiqleyda ayaa si aqlabiyad leh ugu jeesanaya sheekaysiga xalalka adeegga macaamiisha. Chatbots waxay adeegsadaan sirdoon macmal ah si ay si firfircoon ula macaamilaan macaamiisha, ha ahaato qoraal, farriin-bogga, ama taleefanka. Heerka korsashada ee bukaan-socodka ayaa ku faafay dhammaan safka, iyada oo tafaariiqlayaashu ay arkeen in maareynta macmiilka otomaatigga ah ay yareyneyso qarashka ay ku shaqeynayaan. Chatbots waxay bixiyaan habab toos ah oo loogu talagalay aruurinta lacag bixinta, amarada ka shaqeynta ama soo celinta, iyo u adeegida macaamiisha mustaqbalka-dhammaantood iyada oo aan la garaacin.\nSababtan awgeed, Warbixintii ugu dambeysay ee Business Insider waa inaan lala yaabin. Waxay saadaaliyeen in tafaariiqda macaamiisha ay ku bixiso sheekooyinka adduunka oo dhan ay gaari doonaan $ 142 bilyan saddexda sano ee soo socota. Waxay sidoo kale ogaadeen in qiyaastii 40% dadka isticmaala internetka dhab ahaantii door bidayso si loola macaamilo chatbots nidaamyada kale ee taageerada sida wakiilada dalwaddii.\nTech for Khibrad Isku-dhafan: Heer Cusub oo Macaamiil ah\nGanacsiga elektaroonigga ah waa mid u gaar ah inuu ka dhici karo meel kasta. Noocyadu had iyo jeer kuma kalsoonaan karaan in macaamiisha ay fadhiyaan guriga horjoogayaasha cabbirka buuxa iyadoo ay websaydhkoodu ku soo bandhigayaan muuqaal qumman. Badanaa, macaamiisha waxay kula macaamilaan websaydhka sumadda taleefannadooda gacanta dhexdeeda hawl maalmeedka. Laakiin xog ay soo aruurisay Statista waxay tilmaamaysaa in kaliya 12% macaamiisha ay tixgeliyaan khibradooda ganacsi ee mobilada.\nDhaqdhaqaaqa dalwaddu wuxuu cadaadis cusub saarayaa tafaariiqleyda si loo wanaajiyo macmiilkooda macaamiisha dhammaan goobaha taabashada macaamiisha, iyo markay timaaddo moobiilka, waxaa si cad u muuqata in la qabanayo. Laakiin tafaariiqleyda sii waday inay maal-gashadaan xallintooda CRM (maaraynta xiriirka macaamiisha) waxay naftooda ka heleen meel wanaagsan oo ay ku maareeyaan dalabkan xilligii COVID. Isku-darka CRM ee isku-dhafan ayaa u oggolaanaya tafaariiqleyda inay maareeyaan waayo-aragnimadooda macmiil dhammaan kanaallada, iyagoo ku milmaya xogtooda keydka ah iibkooda khadka tooska ah, isdhexgalka wada-sheekeysiga, ka-qaybgalka warbaahinta bulshada, iyo natiijooyinka ololahooda emaylka.\nKaliya maahan caawintaani inay bixiso khibrad macmiil oo la isku halleyn karo, taas oo xogtoodu ay tahay mid aamin ah oo joogto ah meelo badan oo taabasho ah, laakiin sidoo kale waxay leedahay faa iidooyin dheeri ah oo ah in dhammaan macluumaadka muhiimka ah lagu dhajiyo hal meel oo caadi ah. Soo iibsiga xogta otomaatiga ah ee dhacdooyinka kala duwan ayaa loo hagaajin karaa hal madal; amarrada si dhakhso leh ayaa loo buuxiyaa, soo celinta ayaa loo shaqeeyaa si hufan, milkiilayaashuna waxay hayaan dhammaan xogta ay weydiisan karaan inay ku xoojiyaan suuqgooda.\nTeknolojiyada loogu talagalay Suuqgeynta Bartilmaameedka ah: Waxa aan illaa iyo hadda ognahay\nIyada oo xog badan ay dhex socdaan, suuqleyda dhijitaalka ah waxay tijaabinayaan dhowr jiho oo kala duwan. Istaraatijiyadaha guuleysta illaa hadda waxaa ka mid ah korsashada xaqiiqda la kordhiyay. Xaqiiqda la kordhiyay (AR) waxay xallisaa dhibaatada weyn ee xilligii COVID: sideen ugu kalsoonaadaa badeecada haddii aanan arki karin dukaan dhexdiisa? Si dhakhso leh, kooxaha suuqgeynta caqliga leh ayaa helay xalka. Khibradaha AR waxay u ekeysiin karaan muuqaalka alaabta guriga qolka fadhiga, xajmiga xajmiga ee qaab gaar ah, hooska lipstick ee wejiga macaamilka.\nAR waxay qiyaasta ka saareysaa dukaamaysiga internetka, waxayna horeyba u siineysaa dukaamada tafaariiq aan caadi aheyn; dukaamada tafaariiqleyda leh is-dhexgal, soo-saarista alaabada 3D-ka ayaa ka warbixiyay heerka beddelka 40% ka sarreeya. Sameynta dammaanad aamin ah in tafaariiqlayaashu aysan rabin inay ka qaybgalaan iibintooda sare goor dhow, Statista ayaa qiyaastay in suuqa dhabta ah ee la kordhiyay uu gaari doono 2.4 bilyan oo isticmaale sanadka 2024.\nUgu dambeyntiina, kooxaha suuqgeynta xariifadda ahi waxay ku tiirsan yihiin in badan oo shakhsi ahaaneed ah istiraatiijiyad iib ah oo horseed ah, waana sax. Ganacsiga elektaroonigga ah wuxuu bixiyaa hal shay oo aan waligeen iskaga yeeli karin dukaamada: dukaameyste kasta oo internetka ah 'wuu ku socon karaa' meel gebi ahaanba ka duwan, dukaamo dalwad leh. Shakhsiyeynta talooyinka wax soo saarka ee dhadhanka dukaanka khadka tooska ah waxay kordhineysaa suurtagalnimada macaamiisha inay helaan wax indhahoodu dhaqso u qabtaan. Samaynta waxqabadyada shaqsi ahaaneed waxay ka dhigan tahay iyadoo la adeegsanayo xog laga soo iibsaday biraawsarkii hore iyo waxqabadka goobta si loo saadaaliyo dhadhankeeda; hawl kale oo noqotey mid aad looga heli karo iyada oo loo marayo awoodaha sirdoonka farsamada. Customization waxay noqon doontaa tiir ka dambeeya ganacsiga COVID, iyadoo la beddelayo muuqaalka rajooyinka macaamiisha.\nChatbots, CRM-yada isku dhafan, iyo xalalka xogta xariifka ah ayaa ka caawin kara xirfadleyda tafaariiqda inay maareeyaan dalabkooda ganacsi e-ganacsi. Xogta ku kordhay iibka qadka waxay ka sameeyn kartaa suuq geyn caqli gal ah, maalgashiga AR-ga wuxuu umuuqdaa sharad aamin ah. Ugu dambeyntii, si kastaba ha noqotee, macaamilku wuxuu had iyo jeer lahaan doonaa ereyga ugu dambeeya; badbaadada kadib-COVID waxay kuxirantahay tafaariiqleyaasha inay kahor dhigaan macaamilka (dalwadlaha).\nTags: Bandhigyada alaabada 3daisirdoonka macmalxaqiiqda la kordhiyaymacaamil ganacsisheekooyinkawaayo-aragnimo-channel channelmacmiil marka horemacaamiil-centrice-commerceecommercecaasimada gewaayo-aragnimo isku dhafantafaariiqda is-dhexgalkashakhsi ahaaneedtirakoobka\nZain Jaffer waa Aasaasihii iyo Agaasimihii guud ee Zain Ventures, shirkad maalgashi oo bixisa maalgelinta adduunka oo dhan bilowga tikniyoolajiyadda, guryaha, iyo sinnaanta gaarka loo leeyahay. Iyadoo ah ganacsade iyo maal-galiye, Zain wuxuu si firfircoon ula taliyaa oo u maal gashadaa bilawga tiknoolajiyada xuduudaha ee Mareykanka oo dhan.


Wariye dunida siweyn looga yaqaanay oo Maanta geeriyooday – Mareeg.com somalia, World News and Opinion.\nWariye dunida siweyn looga yaqaanay oo Maanta geeriyooday\nSuxufigii weynaa ee Larry king ayaa ku dhintay isbitaal ku yaala magaalada Los Angles ee dalka Mareykanka.\nLarry oo ahaa 87 jir ayaa u dhintay xanuunka karoonha, wuxuuna lahaa barnaamij la oran jiray Larry king live oo lagu wareystay dadka adduunka saameynta ku leh, isagoo qaaday in ku dhow 50 kun oo wareysi.\nQoyska Larry ayaa xaqiijiyay in dunida uu ka tegay suxufigan oo mudo ku dhow 60 sano wariye ahaa .\nWuxuu sanadkii 1933 ku dhashay Brooklyn oo ka tirsan magaalada New York .\nLarry wuxuu sheegay mar uu taariikhdiisa ka waramayay in uu jeclaa saxaafadda laga bilaabo markii uu shan jir ahaa.\nCabdikariin Guuleed ”Dowlada waxaa ay dayacday Amniga guud ee Dalka”\nCali Guudlaawe iyo Safiirka Midowga Yurub ee Somalia oo ka wada hadlay Arrimo muhiim


Beesha Mudulood oo shir gaar ah yeeshay shalay 27/10/02 ayaa isla afgartay in Hoggaamiye Mudulood la samysto.\nHoggaamiyeyaasha Beesha Mudulood ee jooga Eldoret kana qeybgalaya shirka dib u heshiisiinta Soomaaliyeed ayaa shir gaar ah ku yeeshay Hotelka Asis ee ku yaala Eldoret, Kenya, kana dooday habka ugu wanaagsan ee shirka looga dhigi karo mid miro dhala iyagoo istusay in Soomaliya ey ku jirto marxalad qalafsan loona baahanyahay in beel walba iyo shaqsi kastaba uu dadaalka uga aadan ka galo barnaamijka nabbadda. Mudane Maxamed Dheere ayaa ka maqnaa shirka ha yeeshee uu wakiishay Nuur Shirbow caddeeyeyna inuu waafaqsan yahay wixii lagu heshiiyey.\nDhammaan odayaasha beesha ayaa ka hadlay shirkan iyagoo isla afgartay in si wadajir ah loo wada shaqeeyo, qilaafka beesha gudihiisa ahna laga gudbo oo danta guud la wada fiiriyo. Xubno firfircoon ee ka mid ah ka qeybgalayaasha ayaa dadaal dheer ah sameeyey oo lagu afjaray qilaafkii shaqsi shaqsi ahaa, kuwaas oo ey ka mid ahaayeen Mudane Sheekh Cali tuure, Cali Jarmal, Cabdulqadir Tooxow, Cali Xasan Maxamed, Nur Shirbow iyo odayaal kale, iyagoo isu geeyey dhammaan hoggaamiyeyaasha dhameeyeyna qilaafkii jiray. Shirkan waxaa lagu heshiiyey in Mudulood loo sameeyo hoggaamiye la isku wada raacsanyahay ka dibna lala wada shaqeeyo hoggaamiyaha, walow lesla gartay inaan shirka lagu magacaabin ha yeeshee loo saaray guddi soo magacaaba shaqsiga mudan xilkan muhiimka ah. Waxaa kaloo leysla gartay in beelaha kale lala wada hadlo lana dhiiri geliyo siddii ey u mideyn lahaayeen qilaafkooda, tanoo sahli karto habsami u socotka shirka.\nShirkan waxaa goobjoog ahaa wafdi heer sare ah oo ka socday waddanka Masar iyo Yemen iyagoo caddeeyey in habsamida beesha Mudulood ey ku socoto ey qeyb weyn ka qaadan doonto shirka dib u heshiisiinta, wafdigu wuxuu kaloo sheegay iney la xirriiri doonaan dhammaan beesha Carabta oo ey metelayaan si ey ugu sheegaan in beesha Mudulood ey horumood ka tahay shirka iyo in beesha aan mudnaantooda la siinin shirarkii hore eyna mudan yihiin jagada ugu sarreysa waddanka si ey u sahlanaato in la furo dekadda iyo airportka Muqdisho.\nWaxaan shaki ku jirin in beesha caalamka uu dareensanyahay in beesha Mudulood wadajirkooda iyo hormuudnimadoodaba loo baahanyahay iyagoo ka codsaday beesha iney ku dadaalaan sidii beelaha kale loo mideyn lahaa loona heli lahaa dowlad federal ah oo shacabka soomaaliyeed ku qanco.\nMudanayaasha ka hadlay goobta waxaa ka mid ahaa Mudane Ali Mahdi Mohamed, Mudane Hilowle Iimaan, Mudane Xuseen Xaaji Bood, Mudane Eng. Caddow, Mudane Nuur Shirbow, Mudane Muse Sudi Yalaxow, Mudane Cumar Filish iyo mudnayaal kale.\nShirka Eldoret oo ku socday si wanaagan\nShirka ayaa lagu soo waramayaa inuu ku socdo si habsami ah iyadoo shalay la wada saxiixay heshiis xabad joojin ah iyo in la wada fuliyo go’aamada ka soo baxa shirka. Waxaa kaloo leysla gartay in Dowlad Federal ah oo loo dhan yahay la dhiso iyo in guddi hoosaadyo la magacaabo oo ka doodo arrimo badan oo ey ka mid yihiin Hanti isu celinta iyo dhulalka la kala heysto, in kooxaha hubeysan ee jooga degaanada eysan laheyn ka baxaan.\nWaxaa la sheegayaa iney jiraan qilaaf aad iyo aad u fara badan ee ka jira xubnaha qaarkood, haddana shirka socodkiisa iyo rajada guud ahaa aad bey u heer sarreysaa. Mar aan wax ka weydiiney IGAD ayaa noo caddeeyey in heshiiskii shalay uu ahaa mid lagu tilmaami karo bilowga shirka ama rajada la qabo iney ka wanaagsan tahay tii hore. Xubno kale ee ka socda EECda, USA iyo Japan ayaa noo caddeeyey iney shirkan ku fahmeen in shaqsiyaad iyo beelo ey u heysteen iney mudnaanta leeyihiin iney qaldi jireen caalamka haddana la helay runta ama sida xalka ugu dhow ee uu ku qabsoomi karo shirkan.\nXibnahan ayaa noo sheegay in shirka uu ku haboon yahay in marka hore laga hadlo arrinta Muqdisho oo mar haddii Federal la isku raacay loo baahanyahay Beesha Mudulood in Mudnaanta koowaad la siiyo si ey u sahlanaato in la furo Airportka iyo Dekadda Muqdisho.


Home News Rag hubaysan oo weerar ka fuliyay Magaalada Boosaaso iyo xaalada oo kacsan\nRag hubaysan oo weerar ka fuliyay Magaalada Boosaaso iyo xaalada oo kacsan\nFaah faahino dheeraad ah ayaa waxaa ay kasoo baxayaan weerar sababay khasaaro dhimasho iyo dhaawac ah oo xalay ka dhacay Magaalada Boosaaso ee Xarunta Gobolka Bari ee Dowlad goboleedka Puntland.\nRag hubeysan ayaa la sheegay in gaari nooca raaxada ah oo ay wateen Askar ka tirsan Ciidamada Daraawiishta Puntland ay rasaas ku fureen xilli ay marayeen Isgoyska Nedko ee magaalada Bosaaso.\nWeerarka ayaa waxaa Goobjoogayaal ay sheegeen in uu ku geeriyooday hal askari laba kalena ay ku dhaawacmeen,isla markaana dadkii ka dambeeyey falkaas ay goobta ka baxsadeen.\nWeli lama oga dadka ka dambeeyey weerarkaas,hayeeshee wararka aan saakay aan heleyno ayaa waxaa ay sheegayaan in Ciidamada Puntland ay howlgallo kala duwan ka wadaan Xaafadaha Magaaladaas,iyaga oo baadi goobaya dadkii ka dambeeyey weerarkaas.\nMagaalada Boosaaso ee Gobolka Bari ayaa waxaa ay kamid tahay deegaannada Maamulka Puntland oo inta badan ka dhacaan falalka Ami darro,isla markaana ay mas’uuliyadooda ay sheegtaan & Kooxda Daacish.


ZANU-PF oo xilka ka qaaday Mugabe iyo cadaadiska oo ku sii batay | Xaqiiqa Times - Online Magazine\nHome Wararka Maanta ZANU-PF oo xilka ka qaaday Mugabe iyo cadaadiska oo ku sii batay\nZANU-PF oo xilka ka qaaday Mugabe iyo cadaadiska oo ku sii batay\nKadib kulan ballaaran oo magaalada Haraare ee xaryunta Dalka Zimbabwe, ay ku yeesheen Xisbiga talada haya ee Zanu-PF ayaa waxaa ay xilka hoggaamiyaha xisbiga kaga qaadeen madaxweynaha cadaadiska uu kusii kordhayo ee dalkaasi Robert Mugabe .\nHogaamiyaha xisbigaasi ayaa loo magacaabay Emmerson Mnangagwa oo ahaa madaxweyne ku xigeenkii Dalka Zimbabwe,kaasi oo bishan aynu ku guda jirno ee November uu xilkii uga qaaday Roberta Mogaabe.\nMr. Emmerson Mnangagwa, ayaa waxaa xilka qaadista ka dib u cararay dalka dariska la ah Zimbabwe ee Koonfur Afrika (South Africa).\nWaxaa la filayaa in dhowaan uu dalka kusoo laabto si uu u hogaamiyo xisbiga ZANU-PF.\nWarbaahinta Caalamiga ah iyo kuwa dalka Zimbabwe ayaa waxaa ay ku waramayaan in Marwada koowaad ee dalkaasi Grace Mugabe laga qaaday dhammaan xilalka siyaasadeed ee dalkaasi.\nDabaal degyo waa wayn ayaa waxaa ay ka soconayaan caasimadda dalkaasi ee Harare kuwaasi oo ay dadwaynaha magaaladaasi ay kusoo dhowaynayaan tallaabada ay maanta oo Axad ah ay ku dhaqaaqeen xisbiga ZANUPF.\nQulqulatooyinka dalka Zimbabwe ayaa soo bilowday lixdii bishan xilligaasi oo madaxwayne Mugabe uu xilka ka qaaday madaxwayne ku xigeenkiisa.\nTallaabada xilka looga eryay Mr. Emmerson Mnangagwa, ayaa waxaa la rumaysan yahay inay ka dambaysay Grace Mugabe.\nMadaxwayne Mugabe ayaa xilka qaadista Emmerson Mnangagwa waxaa uu Ku sheegay in uu u gefay oo uu Ku yiri “Goormeed dhimanaysaa”.\nMugabe ayaa diidan inuu xilka ka dego, waxaana socda dadaalo Caalami ah oo looga dhaadhicinayo Mugabe inuu xilka ka dago.\nMadaxwaynaha dalka Koonfur Afrika Jakab Zuma ayaa madaxda gobalkaasi kala hadlaya xal u helidda mushkiladda dalka Zimbabwe kasoo cusboonaaday.\nHadii uu ku adkaysto inuusan xilka ka dagin waxaa uu wajihi karaa xilka qaadis toos ah oo Baarlamaanka dalkaasi kaga yimaada.\nWaxaa lagu waramay in madaxwayne Mugabe uu lumiyay dhammaan kalsoonida xisbigiisa ZANU-PF, waxaana fudad in Baarlamaanka uu kalsoonida kala laabto bacdamaa aysan jirin xubno ku filan ee isaga difaaca.\nRobert Mugabe, ayaa ah madaxwayne 93 sano jir ah kaasi oo talada dalkaasi Zimbabwe haya ku dhowaad 40 sano waana hogaamiyaha ugu waqtiga dheer ee Caalamka.\nWaa madaxwayne cod kar ah oo lagu xasuusto dagaalka afka ah ee uu mar walba ku haayay reer galbeedka, ku darsa ee waa nin qaaradda Afrika guud ahaan looga arko halyay wadankiisa ka xureeyay gumaystihii Ingiriiska, isagoo hantidii dhuleed ee dadka caddaanka ahaa ku wareejiyay dadka Madow ee dalkaasi iska leh.\nWaxaa uu sidoo kale leeyahay taariikh aan wanaagsanayn, bacdamaa dalka uu galiyay mushkilad adag, waxaana muddada uu xilka hayo la sheegaa in uu caburiyay dadka islamarkaana ay jiraan dad ku maqan maamulkiisa.\nPrevious articleTillerson, African Foreign Ministers Talk Trade, Good Governance, Security\nNext articleMadaxwaynaha Soomaaliya oo gaaray dalka Imaaraadka Carabta (Sawiro)


Balcad | News From Somalia\nTag Archives: Balcad\nDHAGEYSO:-Balcad oo Balaayo”Mooryaan Beeleed” Loo soo diray!\nMaxamuud Xasan Rooble Gudoomiyaha ku xigeenka dhinaca Amniga Balcad ayaa sheegay In Gudaha Degmada iyo wadada isku xirta Balcad iyo Muqdisho xiligaan yaalaan isbaarooyin Maleeshiyo beeleedka Dowladda ay ku qaataan lacago baad ah.\n“Gudoomiyaha ugu sareeya maamulku tan iyo markii la magacaabay wuxuu ku sifoobay in lacago baad ah uu ka qaado shacabka ku dhaqan Balcad, Anigana shaqo kuma lihi xad gudubka lagu hayo shacabka”ayuu yiri Gudoomiye ku xigeenka Balcad.\nDowladda ayuu ugu danbeyntii ugu baaqay inay soo faragaliso dhibaatada maamul ee ka jirta Degmada Balcad ee shabeelaha Dhexe.\nHalkan Ka Dhageyso Wareysiga Gudoomiye ku xigeenka Balcad\nSheekh Yuusuf Sheekh Ciise kabakutukade ayaa wacad ku maray in wilaayadu u hiilin doonto shacabka ku dhaqan degmada Balcad oo dhibaatooyin kala duwan kala kulmay maamulka iyo Maleeshiyo beeleedka dowladda ee kusugan Balcad.\nHalkan Ka Dhageyso Hadalka Waaliga Shabeelaha Dhexe Sheekh Yuusuf Sheekh Ciise Sheekh Axmed\nMaleeshiyo beeleed hoostaga Dagaalooge Cabdi Jiinow ninka sheegta inow yahay Gudoomiyaha Shabeelada Dhexe oo xasuuq iyo xarig ku haya dadka ku nool Balcad!!(VIDEO)\nPosted on October 11, 2012 by Voice Of Somalia Standard\nWARKA SOMALI CHANNEL Cabashada ka imaneysay dadka reer Balcad ee kunool London 10 10 2012\nMaleeshiyo beeleed isku beel ah oo hoos taga ama ka amar qaata dagaal ooge Cabdi Jiinow ayaa dhibaato lixaad leh ku haya dad reer Balcad dadkaas oo mud dhowr sano ah nabad ku noolaa laakin hada dhibaato loo gaysanayo ka dib markii ciidanka Amisom iyo Maleeshiyo Beeleed loo gacan galay magaalada balcad.\nCabdi Jiinow ayay qaraabo yihiin Dagaalooge Maxamed dheere ninkii bari dhibaatada ku hayn jiray dadka nool Jowhar,balcad iyo tuulooyinka hoos taga.\nDadka jeed balacd ayaa arintaas dhibsaday kana dhiidhiiyay meel walba oo ay joogaan.\nShacabka ku nool degmada Balcad ee gobolka Shabeellaha dhexe ayaa maanta dhigay dibadbax ballaaran oo ay kaga soo horjeedaan Maleeshiyaadka DKMG-ka\nDibadbaxan oo ay kasoo qeyb galeen boqollal dadweyne ah ayaa waxay Shacabka kaga soo horjeedeen lacago baad ah oo Maleeshiyo Beeleed\nka Dowladda KMG-ku ay kusoo rogeen beeraleyda degmadaasi.Maleeshiyaadka DKMG-ka ayaa rasaas ku riday dadweynaha dibadbaxyada dhigaya, si ay u kala cayriyaan, balse Shacabka ayaa sii waday dibadbaxyadooda, mana la oga wax khasaare ah oo rasaasta lagu furay ka dhashay.\nShacabka ku nool degmada Balcad ee gobolka Shabeellaha dhexe ayaa mudooyinkii dambe waxay ka cabanayeen dhac, dil iyo kufsi baahsan oo ay kala kulmaan Maleeshiyo Beeleedka DKMG-ka oo dhoor bilood ka hor degmadaasi la wareegay.\nCuleys ayay la kulmeen raafkii qafaalkii Moqdsho kadib maxaa yeelay dadka degaankaas ayaa hubka u qaatay inay is dulqaadaan gaalo madowda Amisom iyo Maleeshiyo beeleedka Shariif “Murtad”.\nWaxaa hubanti ah inay soo muuqatay sharaftii lagu yaqiin dadka degaanadaas oo ah dad caan ku ah gumaysi naceyb,waligoodna aan ogolaan in gaal iyo gaalor\naac ku tamashleeyo guryahooda hortooda.Dadka ku nool degaanadaas ayaa dad AHLU TOWXIID ah waxyna culays badan la kulmeen markii qafaal loo gasytay qarash looga rabo,waxayna hada doorbideen inay iska dul qaadaan kuwa soo duulay,ma ahan markii ugu horeysey oo hubka qataan waligoodna waalagu yaqiiin.taariikhdayaa xusi doonta.Inshalaah.\nMid kamid ah Wargeysyada ugu afka dheer Waddanka Britain oo soo daabacay Ciidamo Ingiriis ah oo ka qeybqaadanaya Dagaalka Soomaaliya, Iyo weliba Carruur Soomaaliyeed oo ay askareeyeen.\nPosted on July 26, 2012 by Voice Of Somalia Standard\nJariidadda The Times oo kamid ah Wargeysyada ugu afka dheer ee kasoo baxa Waddanka Britain ayaa si rasmi ah ubaahisay Muuqaallada Ciidamo Kasocda Dowladda Ingariiska Kuwaasi oo laciyaaraya Carruur Soomaaliyeed, iyagoo Ciidamadaasi Booqasho kutagay Xerooyin ay kusuganyihiin Dad Barakacayaal ah oo kuyaalla inta Udhaxaysa Carbiska iyo Siinka Dheer ee Duleedka Muqdisho.\nWasiirka Gaashnidhigga Dowladda KMGka ah oo lahadlay Jariidada The Times ayaa u xaqiijiyay in Ciidamo Kasocda Dowladda Ingariiska ay ku suganyihiin Gudaha Soomaaliya isagoo kugaabsaday inay yihiin Ciidamo Tabarayaal ah.\nWaxa laga dheehan karaa Muuqaallada ay baahisay Jariidadda The Times Carruur Soomaaliyeed oo ay Askareeyeen Ciidamada Shisheeye ee AMISOM iyo kuwa Ingiriiska ka socda oo haatan aad mooddo in ay kasoo baxeen isqarintoodii hore.\nShirkii Dhawaan kadhacay Waddanka Talyaaniga ayaa Reer Galbeedku waxa ay Dowladda KMGka ah iyo AMISOM ku canaanteen inay Askarayso Caruurta, Arrinkaasoo haatan Caddeymaheedu ay ka muuqdaan Wargeysyada Adduunka.\nPosted on July 23, 2012 by Voice Of Somalia Standard\nWilaayada Islaamiga ah ee Shabeellada Hoose ayaa dayactir ku samaysay Biya-xireenka “Mashallaay” ee ku yaalla duleedka Degmada Jannaale kadib markii ay daxalaysteen qaar ka mid ah biraha muhiimka ah ee uu Biya-xireenku leeyahay taas oo keentay inuu biyaha wabiga sidii loogu tala galay ugu kaydin waayo beeralayda halkaas ku dhaqan.\nDayactirka lagu sameeyay Biya-xireenka weeyn ee “Mashallaay” ayaa waxaa iska kaashaday Maamulka Wilaayada Islaamiga ah ee Sh.Hoose iyo dadka beeralayda ah ee ku dhaqan wilaayada iyadoo Dayactirku uu socday muddo hal bil ah ayna ku baxday dhaqaale aad u fara badan.\nWaaliga Wilaayada Islaamiga ah ee Sh.Hoose Sh.Maxammed Abu Cabdalla oo gaba-gabadii Dayactirka ka hadlay ayaa sheegay in Biya-Xireenka Mashallaay uu ahmiyad gaar ah u leeyahay dadka Muslimiinta ah ee ku dhaqan Sh.Hoose iyada oo ay ka faa’iideystaan beeralayda ku dhaqan affar Degmo oo kala ah Jannaale, Qoryooleey, Kuntuwaareey iyo Buula-Mareer.\nSh.Abu Cabdalla ay sheegay in uu dhamaaday waqtigii ay dadka Soomaaliyeed gaar ahaan kuwa ku nool dhulka ay Mujaahidiintu ka taliyaan wax ka sugi jireen Hay’ado shisheeye oo gaala ah ama NGO-yo qandaraas been ah soo qaata, taas badalkeedana dadka Muslimiinta ah iyo Mujaahidiintu ay danahooda iyagu qabsanayaan, isagoona intaas ku daray in Duullaanada uu Cadawgu soo qaadayo iyo Dagaalka ay Mujaahidiintu ku jiraan uusan ka mashquulin doonin inay dadka Bulshada ah u adeegaan wixii maslaxadooda ahna u istaagaan.\nMa aha markii ugu horeysey ee ay Mujaahidiintu Dayactiro iyo dhisme intaba ku sameeyaan goobihii danta guud ee ku bur-buray Dagaalladii sokeeye ee wadanka soo maray, iyadoo arintaasi ay qayb ka tahay waxa Qabaa’ilka Soomaaliyeed ee ku hoos nool Maamullada Xarakada Mujaahidiinta Al-Shabaab ay taageerada hagar la’aanta ah ula garab taaganyihiin Mujaahidiinta ayana naf iyo maalba ugu bixinayaan sidii ay uga sii talin lahaayeen dhulka ay deganyihiin.\nMa rabtaa inaad aragto xaqiiqada ka jirta Xamar ilaa Afgooye . “Xukun Baadil lagu raadshay dhibka looga biximaayo”\nPosted on July 17, 2012 by Voice Of Somalia Standard\nMaleeshiyaadka DKMG ah iyo ciidamada AMISOM ee ku duulay degmadaasi ayaa dilal iyo dhac xoogan ka wada degmada taasi oo ka dhigan in shacabka Masaakiinta ah ladoonayo in laga sifeeyo magaalada.\nGoob Joogayaal ku sugan degmada ayaa sheegay in 5-tii saacba sedax mar ay gudaha degmada ka dhacaan dhaca iyo kufsi arrinkaasi oo qoysas badan ku riixay in ay isagasoo cararaan degmada.Afgooye waxaa ka cararay ganacsatada waaweyn ee caanka ah sababa laxariira dhanka amaanka, haddii aad dooneysid in aad suuqyada degmada Afgooye wax ka iibsato mahelaysid goob ganacsi oo adeeg dhamaystiran leh waxaana degmada hantidooda kala baxay ganacsato caan ah.\nDadka degmada ku dhaqan ayaa soo xusuunaya maamulkii Indho Cadde oo shacabka degmadaasi hantidooda dhici jiray Afhayeenka AMISOM ee Jabuutiyaanka ah ayaa maleeshiyaadka Afgooye ku tilmaamay qowlaysato aan wax sumcad ah laheyn.\nHabeen hore ayaa gudaha Afgooye lagu dilay 2 qof oo isku qoys ah magaalada sidaan u gubanaysa muddo kabadan Afar sanadood waxay aheyd mid amaan ah oo dadku ahaayeen kuwa sharfan waxaa u nabad gelayay maalkooda iyo sharafkooda laakin kuwa Khuwanada ay ee gaalada Afrikaanta soo anshax-xumeeyeen waxay magaalada ka gaysanayaan wax walba oo xumaan ah.\nMa rabtaa inaad aragto xaqiiqada ka jirta Xamar ilaa Afgooye .\n“Xukun Baadil lagu raadshay dhibka looga biximaayo”\nWaxaa sii kordhaya dhibka mooryaan beeleed iyo gaalomadow ku hayaan dadka ku nool Xamar ilaa Afgooye.Shacabka degmada Afgooye ayaa walaac ballaaran ka muujinaya xaaladda amaanka degmadaasi oo ay gacanta ku hayaan ciidamada kufaarta Afrikaanta ee duulaanka kusoo qaaday maamulada islaamiga ah.\nWararka ka imaanaya Afgooye ayaa sheegaya in dhaca iyo dilalka ay joogta ka naqdeen magaalada waxaana soo shaac baxay xeelada cusub oo tuugeysi ah oo ay ku dhaqaaqayaan ciidanka cadawga.\nMid kamida dadka deegaanka ayaa sheegay in goobaha ganacsiga magaalada Afgooye intooda badan laboobay halka beeralayda ay la’yihiin goob ay ku aaminaan dhaqaalaha ugasoo go’a beerahooda.\nXalay laba qof oo shacab ah ayaa gudaha degmada lagu toogtay kadib markii ay isku dayeen in ay ashtako ka gudbiyaan saraakiil maleeshiyaad mooryaan ah, dadka aan hubeysneyn ayaa lakulmaya handadaad iyo jirdillo xoogan waxaana magaalada kajira wax u eg nidaamkii Xuseen Wehliye Cirfo oo kamid ahaay maamulkii Indha Cadde.


Jabuuti oo jawaab culus ka bixisay eedeyntii uga timid DF - Caasimada Online\nHome Warar Jabuuti oo jawaab culus ka bixisay eedeyntii uga timid DF\nJabuuti oo jawaab culus ka bixisay eedeyntii uga timid DF\nJabuuti (Caasimada Online) – Dowladda Jabuuti ayaa ka jawaabtay eedeyntii shalay uga timid dowladda federaalka ee aheyd inay faro-gelin ku hayso arrimaha gudaha ee Soomaaliya.\nWasiirka Warfaafinta Soomaaliya Cusmaan Dubbe ayaa ku eedeeyey Jabuuti iyo Kenya inay isku dayeen “inay farageliyaan” go’aankii Midowga Afrika ee arrimaha Soomaaliya, isaga oo sheegay inay wadeen olole diblomaasiyadeed oo ay kaga dhaadhicinayaan Golaha Nabadda iyo Ammaanka Midowga Afrika soo jeedin qoddobo ay rabeen in lagu daro qoraalkii xalay kasoo baxay.\nWasiirka Maaliyadda iyo Dhaqaalaha Jabuuti Ilyaas Muuse Dawaleh ayaa sheegay inay aad uga niyad jabeen ugana xun yihiin in wasiir ka tirsan dowladda Soomaaliya uu mar kale ku celinayo eedeymo iyo tuhun been abuur ah oo ah in Jabuuti ay ajende ka leedahay xiisadda siyaasadeed ee Soomaaliya.\n“Aad ayaan u qiimeynaa waxa ay Soomaalia noo fashay. Sidaas darteed ma sameyn karno wax ka yar. Waa taas sababto ay wiilasheena ugu dhimanayaan dib u curashada Soomaaliya,” ayuu yiri. Jabuuti ayaa waxay ciidamo ka tirsan AMISOM ka joogaan Soomaaliya.\nDowladda Soomaaliya ayaa siyaasad cadaawad leh kula dhaqmeysay Jabuuti, tan iyo markii ay saaxiibeen madaxweyne Farmaajo iyo kaligii-taliyaha Eritrea Isaias Afwerki, oo ciidankiisa ay xoog ku haystaan dhul ay leedahay Jabuuti.


Mudaneyaal Dalbaday in Lasii Daayo Okello Ochalla\nMudanyaashan ayaa waxaa ka mid ah Keith Ellison\nAfar mudane oo ka tirsan congress-ka Maraykanka ayaa warqad u qoray Madaxweyne Barack Obama, taas oo ay kaga codsanayaan la sii daayo nin u xiran dawladda Ethiopia.\nAfartan mudane oo kala ah Keith Ellison, David Cicilline, Alcee Hastings, iyo Rick Nolan ayaa madaxweyne Obama u qoray in dawladda Ethiopia ay sii deyso Okello Akway Ochalla oo horay u soo noqday guddoomiyaha gobolka Gambella ee Ethiopia, isla markaana ah hogaamiye qabiilka Anuak ee deegaankaas.\nWarqadda ay mudanayaashani u qoreen Madaxweyne Obama ayey ku sheegeen in caruurta Mr. Ochalla iyo dumaashadiiba ay si sharci ah u deggan yihiin dalka Maraykanka. Mudanayaasha ayaa sheegay in Mr. Ochalla uu xiran yahay muddo labo sano ah.\nMudanayaashan ayaa warqadooda ku sheegay in tiro badan oo jaaliyaddda reer Ethiopia ahi ay Maraykanka deggan yihiin, islamarkaana ay ka argagaxsan yihiin xad-gudubyada bani’aadaminimo ee dalkooda ka dhacaya.\nMudanayaasha warqaddan qoray ayaa sheegay in Mr. Ochalla uu dalka ka cararay oo uu magan galyo siyaasadeed ka helay dalka Norway, ka dib markii uu si adag uga halday xasuuq loo geystay qabiilkiisa Anuak ee gobolka Gambella ku dhaqan, sanadkii 2003-dii. Hase yeeshee ay dawladda Ethiopia soo afduubatay xilli uu booqanayey dalka South Sudan sanadkii 2014-kii.\nMudanayaashan ayaa Mr. Obama ugu baaqay inuu adeegsado cadaadis siyaasadeed, arrintaas oo sida ay warqadooda ku sheegeen, si wanaagsan u shaqeysay markii siyaasiyiin kale oo dawladda dalkaas u xirnaa la soo daayey.


Caawimaadda shaqadoonka naafada ah ama qaba caafimaad darro\nMa qabtaa naafanimo, xaalad baaritaan lagu ogaday, cudur ama wax uun kugu adag? Markaas waxaad taageero xaq noogu yeelan kartaa marka aad shaqo raadsaneysid, marka aad isu diyaarneysid nolol shaqo ama aad shaqo joogtid.\nWaxyaabaha uu boggu ka koobanyahay:\nYaa taageero heli kara?\nMaxay tahay taageerada uu Xafiiska shaqadu bixinayo?\nTallaabada koowaad sidan u qaad\nMacluumaad dheeraad ah oo kugu socda adiga iyo xigtadaada\nHalkan hoose ayaan ku muujineynaa dhibaatooyinka iyo naafanimada keenta in badiyaa taageero nalaga helo. Haddii aad qabto dhibaatooyinkaas oo saamayn kugu yeelanaya marka aad shaqo raadsaneysid, isu diyaarineysid nolol shaqo ama aad shaqeysid waxaad heli kartaa taageero.\nDhibaatooyin xagga garashada ah\nWaxaa dhici karta in aad qabtid dhibaato xagga waxbarashada, wax isku taxallunjinta, in aad wax billawdid waxna gabagabeysid, iyo in aad wax xasuusatid ah. Waxaa keeni kara ADHD ama Autism.\nDhibaatooyin xagga luqadda ah\nTusaale ahaan, haddii ay kugu adagtahay in aad wax akhrisid ama wax qortid. Waxaa keeni kara Dyslexia ama aphasia.\nCaafimaad darro xagga dhimirka ah\nWaxaa dhici kartaa in ay ku hayaan murugo, welwel, cadaadis, daal xad dhaaf ah, niyad jab, dhibaato xagga hurdada ah ama bulsho ka cabsasho.\nDhibaato xagga caafimaadka ah\nTusaale ahaan waxa aad qabtaa kaar xagga jirka ah, xasaasiyad adag ama xanuun xagga wadnaha ah.\nAwoodda dhaqdhaqaaqa oo xaddidan\nWaxaa dhici karta in ay kugu adagtahay in aad fadhiisatid, istaagtid, socotid ama aad gacmaha istimaashid.\nAraggaaga ayaa tusaale ahaan aad u liita ama waad indho la’dahay, waxaa kugu adag in aad aqoonsatid dadka kaa fogfog ama aad akhrisid qoraallada yar-yar.\nWaxaad ahaan kartaa tusaale ahaan qof maqalkiisu liito ama dhagool ah, qof ay ku adagtahay in uu hadalka maqlo ama cod dhib leh uu ka yeerayo dhegtiisa.\nWaxaad ahayd qof maandooriye isticmaala ama aan ka maarmi kari khamri, daroogo, dawo ama qamaar, taasoo saameyn karta duruufahaaga shaqa raadinta, helidda ama haysashada.\nXitaa haddii aysan dhibaatooyinkaagu liiska ku jirin waad heli kartaa taageero.\nWax dheeraad ah ka akhriso cinwaanka ah: Tallaabada koowaad sidan u qaad\nWaa maxay taageerooyinka uu Xafiiska shaqadu bixiyaa?\nTaageeradeennu waxay wax u fududeyneysaa adigaaga leh nafanimada, xaalad baaritaan lagu ogaday, cudur ama si kale ay wax ugu adagyihiin. Waxaan halkan hoose ku muujineynaa taageerooyinka caadiga ah, marka aad tusaale ahaan:\nIsu diyaarineysid shaqo\nWaxaan soo ogaaneynaa shaqooyinka kugu habboon iyo khibraddaada aqooneed.\nWaxa aannu baareynaa haddii ay jiraan waxyaabo duruuftaada la waafajin karo ama qalab aad u baahan kartid si aad u shaqeysid.\nIn aad goob shaqo ku tababaratid.\nIn aad goobta shaqada baraaktiig ku sameysid.\nIn aad la kulantid qof takhasus leh, tusaale ahaan daweeye shaqo, daweeye jir, cilminafsiyahan, la taliye arrimo bulsho, la taliyaha dhagoolaha, qof ku takhasusay aragga ama maqalka.\nTaageero dheeraad ah si aad shaqo shaqo u raadiso, tusaale ahaan caawimaadda qoridda codsi shaqo.\nQof kaa caawinaya in aad shaqo heshid, lana hadlaya shaqa bixiyahaaga cusub.\nTaageero la xiriirta waxbarasho haddii aad waxbaraneysid adigoo Xafiiska shaqada u sii maray, ina aad shaqo raadinta ju jirto.\nTurjumaan xagga dhagoolaha ah marka aad ka qeyb qaadaneysid hawlo ama waxbarasho uu xafiiska shaqadu kuu diryay.\nQof shaqada ku bara, goobta shaqadana taageero kugu siiya.\nShaqada la waafajiyo duruufahaaga, tusaale ahaan in xawaaraha shaqada la dhimo iyo in waxa la qabanayo la waafajiyo duruufahaaga.\nKaalmo lagu siiyo adiga ama shaqa bixiyaha si uu u soo iibiyo qalab wax caawiyo oo shaqada kuu fududeynaya.\nTallaada koowaad sidan u qaad\nSi aad taageerada u heshid waxaad u baahannahay in aan ogaanno sida dhibaatadaadu ama naafanimadaadu kuu saameyneyso marka aad shaqo raadsaneysid, marka aad isu diyaarineysid nolosha shaqada ama aad shaqeyneysid. Waxaan markaas ka dib wadajir kuula baareynaa taageerooyinka aad u baahantahay si aad u shaqeysid.\nWaxaad ka billaabeysaa in aad\nisu diiwaangelisid shaqo doon ahaan\nnooga warrantid waxyaabaha culeyska kugu ah.\nHaddii aad horeba u diiwaangashanayd, waxaad noola soo xiriiri kartaa toos.\nWax dheeraad ah ka akhriso ciwaanka: Nala soo xiriir\nHaddii aanad diiwaangashanayn - sidan samee\nWaxa aad iska diiwaangelinaysaa boggayaga intarneetka.\nWaxa aad dooraneysaa waqti aannu ku soo wici karno oo aan kula yeelan karno wadahadal wax qorsheyn ah.\nWadahadalka qorsheynta ah, waxaa muhiim ah in aad nooga warrantid dhibaatooyinkaaga. sidoo kale, qof xigto ah ama qof kale wuu kula joogi karaa, ka taageere ahaan.\nWaxaa lagugu casuumi doonaa wadahal qorsheyneed oo qota dheer. Dabadeed, baaritaanka taageeradu wuxuu u ekaanayaa siyaabo kala duduwan oo qofba si u ah, wuxuuna qaadan karaa waqtiyo dhererkoodu kala duwanyahay.\nMa u baahantahay in lagaa caawiyo in aad is diiwaangelisid?\nXarunta adeegga ee Hey’adaha dowladda ayaad ka heli kartaa taageero aad isku diiwaangelisid. Uma baahnid in aad waqti qabsatid. Booqo Xafiis oo u sheeg in aad rabtid in aad isku qortid Xafiiska shaqada, markaasna waxaad heleysaa caawimaad. Haddii aadan lahayn aqoonsi elekteroonig ah waa in aad soo qaadataa aqoonsi, tusaale ahaan leysin, basaboor ama kaarka aqoonsiga.\nHel xafiiska adeegga ee kuugu dhaw (statenssc.se)\nFadlan qoyskaaga ama dadka muhiimka ah ee kugu dhadhaw u sheeg jiritaanka boggan. Waa ay wanaagsantahay in ay jiraan xigto og sida ay taageerada Xafiiska shaqadu u shaqeyso.\nHaddii aad rabtid in aad wax dheeraad ah ogaatid waxa aad daawan kartaa fiidiyowga, waxaad dhegeysan kartaa podd-ka ama waxa aad sii aadi kartaa bogag kale oo macluumaad faahfaahsan leh. Waxa aad halkan hoose ka heleysaa Linkiyo ay ku jiraan macluumaadka dheeraad ah.\nMacluumaad qoto dheer oo ku aaddan taageeradeenna\nSidan ayaad isu diiwaangelinaysaa\nIsu diyaari wadahadalka qorsheynta\nMarka aad lacag ka qaadatid ama ka qaadan jirtay caymiska bukaanka\nWaxaan ka jawaabeynaa shu’aalahaaga ku aaddan taageerada, waxanan kaa caawineynaa in aad horay u socotid. Nala soo xiriir haddii aad tusaale ahaan rabtid:\nin aad wax naga weydiisid taageerada Xafiiska Shaqada\nin aad heshid caawimaad ah si aad isugu qortid barteenna intarneetka\nin aad hore wax uga ogaatid kulanka aan yeelaneyno\nin aad weydiisid waxa ay tahay in aad sameysid marka ay shaqaaleysiintaada taageerada lihi dhammaato.\nAdigaaga leh aqoonsi elekteroonig ah waxa aad heli kartaa caawimaad qof ahaaneed. Halkan hoose waxa aad ka heli kartaa siyaabo kala duwan oo aad nagula soo xiriiri kartid. Dooro waxa adiga sida ugu fiican kuugu habboon.\nKhadka intarneetka nagula sheekeyso\nDooro arrintaada, su’aalo weydii, jawaabna sug.\nKhadka kula sheekeyso shaqaale Xafiiska shaqada ka shaqeeya\nFuran isniin-jimco 9-16\nTaleefan nagula soo xiriir\nDooro haddii aad rabtid in lagu soo waco ama ku jirayso safka taleefanka.\nLa hadal shaqaale Xafiiska shaqada ka shaqeeya.\nBooqo xafiis adeeg\nBallan qabsasho uma baahnid.\nAgtaada ka hel xafiis adeeg.\nWaqtiyada furnaantu waa ay kala duduwanyihiin.\nHel xafiis adeeg\nMacluumaad xiriir oo dheeraad ah


Saaxiibo Ay Siyaasadu Kala Fogaysay Oo Kala Taagan Labo Daraf, Cali Mareexaan Iyo Xildh Waabeeye | Hangool News\nSaaxiibo Ay Siyaasadu Kala Fogaysay Oo Kala Taagan Labo Daraf, Cali Mareexaan Iyo Xildh Waabeeye\nDabayaaqadii sannadkii 2005, markii la doortay golaha wakiilada Somaliland waxa ay wasiirka hawlaha guud Cali Maxamed Xasan Cali Maareexaan iyo xildhibaan Maxamed Xaaji Yuusuf (Waabeeye) golaha wakiilada soo galeen iyagoo gacmaha is haysta, lagana soo wada doortay gobalka Togdheer islamarkaana ay ka soo wada baxeen xisbiga KULMIYE oo wakhtigaas ahaa mucaarad.\nKu sinaan shan sannadood oo ay ahaayeen xildhibaano mucaarad ah, waxa ay xiisadaha siyaasadeed ee dalka amaba golaha ku soo kordha ku wada waajihi jireen aragti midaysan iyadoo la arki jiray iyagoo dhinac ka wada istaagaya cidda ay u arkaan inay wiiqayso xisbigooda KULMIYE amaba halganadooda siyaasadeed ee kale. Waxa ay isku xidhnaantoodii sii laba laabantay markii uu Madaxweyne Siilaanyo oo ahaa hoggaamiyihii xisbigooda uu noqday Madaxweynaha Somaliland, waxaanay markan bilaabeen ololeyaal ay ku fulinayaan mashaariic horumarineed. Waxa ay wada jir socdaalo ay ugu baxeen dalalka Yurub oo ay qaadhaan uga soo ururiyeen madaarka Burco, cisbitaalka dhimirka Burco, Jaamacadda Burco iyo goobo bulsho oo kale.\nSidoo kale, waxa la lagu xaman jiray in markii uu Madaxweyne Siilaanyo talada qabtay ay xukuumadda ka qaateen qandaraasyo ay ka heleen lacago ay ka faa’iideen.\nMarkaad Cali aragto, waxaad aragtay Waabeeye, markaad Waabeeye aragtana waxaad aragtay Cali. Hase yeeshee sidii ay saaxiibtinimadooda iyo isku duubnimadoodu sidaas u ahayd, waxa mar qudha ku yimid isbedel ay waayaha siyaasadeed aabo iyo hooyo u yihiin.\nMaanta, maaha laba nin oo aragti ahaan dhinaca siyaasadda wada socda, waxaanay kala baydheen bishi November ee sannadkii tagay oo ku suntan shirkii golaha dhexe ee KULMIYE. Cali Mareexaan wuxuu garab istaagay murashaxnimadii Muuse Biixi, waxaanu noqday wasiirka hawlaha guud, halka uu xildhibaan Waabeeye ka horyimid Muuse Biixi kana mid noqday isbahaysiga madaxtooyada ay kala dheeraadeen.\nSiyaasadu waxay sabab u noqotay in saaxiibadii sidaas isugu sidkanaa ay kala durkaan, lagamana yaabo maanta inaad aragtid wada socodkoodii iyo saaxiibtinimadoodii, waxaanay u dhowdahay in aragtidooda siyaasadeed ay habeen walba sii kala fogaato, sababtoo ah waxay ku guuldaraysteen inuu midina midka kale ku qanciyo inuu aragtidiisa la qaato.\nInkastoo aan weli la arag iyagoo warbaahinta isu marinaya warmo siyaasadeed, haddana waxa la arkaa isagoo mid waliba difaacaya kooxda uu aragti wadaaga siyaasadeed la yahay, taas oo suurtogal ka dhigi karta in aakhirka ay iyagu isku soo muruxsadaan.\nDadka qaarkood ayaa aaminsan inay saaxiibtinimadoodii ka door bideen inay kala raacaan siyaasadaha kala fog ee labada oday ee adeerka u ah kuwaas oo kala ah Madaxweyne Axmed Maxamed Siilaanyo iyo guddoomiye Cabdiraxmaan-Cirro. Cali Maareexaan wuxuu hadda wasiir ka noqday xukuumadda Madaxweyne Siilaanyo, halka xildhibaan Waabeeyana la saadaalinayo in isaga iyo isbahaysigiisuba ku biiri doonaan xisbiga Waddani ee uu Cirro hoggaamiyo.\nSi kastaba ha ahaate, saaxiibtinimadii Waabeeye iyo Cali Maareexaan, waxa kala fogaysay siyaasad, waxaana la odhan karaa waxa dhex yaala dabino siyaasadeed oo ay in badan u xidheen siyaasiyiin kale, kaas oo aakhirkii iyagii isku soo jeediyay.


Shan nuuc oo qudaar ah oo ay tahay inaad isticmaasho xilligaan nasashada ee xagaaga - Caasimada Online\nHome Nolosha Shan nuuc oo qudaar ah oo ay tahay inaad isticmaasho xilligaan nasashada...\nShan nuuc oo qudaar ah oo ay tahay inaad isticmaasho xilligaan nasashada ee xagaaga\nWax ka fiican ma jiraan inaad markale iska dhigto mid faxfax ah xilliga xagaaga waxaana la helay shan nuuc oo qudaar ah kuwaasoo kaa dhigi kara mid kasii wanaagsan sidii hore isla markaana leh faa’iido caafimaad. Halkaan ayaana kusoo qaadanay shantaas nuuc ee qudaarta ah. Iyadoo uu warbixintaan daabacay wargeyska The Times Of India.\nWargeyska ayaa sheegaya in nuuca ugu horreeya shantaan nuuc ee qudaarta ah ee isticmaalkoodu uu faa’iidada leeyahay xilliga xagaaga uu yahay cananaaska. Waxaana ku jira vitamin A iyo vitamin C, calcium, phosphorus iyo potassium. Waana unugyo kuu wanaagsan.\nNuuca labaad waa qaraha, waxaana ku jira curiyeyaasha Potassium, Antioxidants, Carotenoids, Vitamin A, B6, iyo Vitamin C, Calcium iyo Fiber. Wuxuuna u wanaagsan yahay aragta indhaha oo liita iyo xitaa wadne xanuunka. Kan seddaxaad waa qumbaha, halka kan afaraad uu yahay cambaha midka shanaad ayaana lagu sheegay Strawberry.\nIsticmaalka shantaan nuuc ee qudaarta ah ayaana quburo caafimaad sheegtay inay wanaagsan, gaar ahaan xilliga xagaaga.


ABWAAN!! Qushi Murtida Haw odhan, Ha Qurux-tirin Qiimaha Abwaannimo!! | Somaliland.Org\nABWAAN!! Qushi Murtida Haw odhan, Ha Qurux-tirin Qiimaha Abwaannimo!!\nDecember 22, 2012\tQaraf iyo Tixaha Gabay Ku Qadhaabo Ha u Baran!!! By Eng. Hussein Adan Igeh (Hussein Deyr)(UK)\nRabbi Naxariistiisa Janno ha ka waraabiyee, Abwaankii weynaa ee caanka ahaa ee reer Somaliland Maxamed Xaashi Dhamac “Gaarriye”, ayaa mar uu ka hadlayey Gabayaaga iyo kaalintiisa bulsho waxa uu curiyey maanso ay tixaheeda ka mid ahaayeen kuwan hoos ku qoran:\nWallee “qaaf” ujeedo leh\nKu qadhaabo uma baran;\nQuudhkaygu muu gelin.\nWallee gabay ma qurux tiro!\nALLOOW kuu naxariiso, Sidoo kale mar uu Abwaan Maxamed Xaashi Dhamac “Gaarriye” ka hadlayey xumaanta, dhibta iyo mashaakilka ay QABYAALADDU leedahay, maansadisii “Dugsi Ma Leh Qabyaaladi” waxaa ka mid ahaa tixeheeda kuwan:\nAbwaan Maxamed Xaashi Dhamac “Gaarriye”(AHUN), maansadiisii ERGO waxa uu ku yidhi:\nInkasta oo aan jeclaan lahaa, haddana ma ahi Abwaan, Hal-abuur, Muti-maal iyo Suugaaan-yahan midnaba. Waxaan aaminsanahay in Abwaannimada iyo Hal-abuurnimaduba yihiin hibo iyo deeq Rabbi bixiyo oo uu ku gallado qofkii uu doono! Maqaalkan kooban waxaan keliya is leeyahay aragtidayda gaaban ku cabbir sida aan u arko xilka iyo masuuliyadda Abwaanka saaran iyo sida uu sumcaddiisa iyo milgihiisaba isagu isugu hayo ee ay gacantiisa ugu jiraan, taasoo ku xidhan suugaanta uu curiyo iyo eray-murtiyeedka afkiisa ka soo baxa. Waxa kale oo aan jecelahay inaan wax yar hoga-tusaaleeyo una caqli celiyo abwaano da’yar oo iyagu is-mahadiyey, hibada iyo deeqda Hal-abuurnimo ee ALLAH siiyeyna u haysta hub iyo aalad lagu adeegto, qofka masuulka ah lagu af-lagaadeeyo, bulshadana la iskaga hor keeno.\nAbwaanku waxa uu ka mid yahay hal-doorka bulshada ugu mudan ee aad loogu qadariyo kaalinta uu kaga jiro bulshada dhexdeeda. Abwaanku waxa saaran masuuliyad iyo xil-bulsho oo aanay cidi u igman, balse ay bulshadu kula xisaabtanto kuna qiimayso kolba ma-hadhada ay suugaantiisu reebto iyo saamaynta ay erey-murtiyeedkiisu ku leeyihiin bulshada iyo kolba sida uu wixii danta guud ee bulshadiisa ugu adeegaya isugu hawlo. Magaca, sumcadda iyo karaamada uu Abwaanku bulshadiisa ku dhex leeyahay kuma xidhna hayntiisa iyo waxa uu maal haysto, aqoontiisa, qoyska ama qabiilka uu ka soo jeedo, dabeecaddiisa iyo dad la-dhaqankiisa, iwm. Balse waxay ku xidhantahay miisaanka iyo muhimmadda ay murtidiisu leedahay, farriinta ay suugaantiisu xambaarsan tahay iyo saamaynta ay weedhiisu ku leedahay bulshada uu ka soo jeedo.\nHal-abuurnimadu waa hibo ALLAH bixiyo. Sidoo kale magaca Abwaan maaha degrii dugsi iyo jaamacado laga qaato, ee waa maamuus iyo magac-sharafeed ay bulshadu bixiso oo ay ku sharafto hal-abuurkii mutaysta ee u qalma. Bal iyaba waa cibaaree, waqtigan xaadirka ah waxaa badan rag iyagu, iyagoon mutaysan oo aanay bulshadu u garan magac-sharafeedka ABWAAN, iyagu sacabka isu tumaya iskuna magacaabaya Abwaan Hebel!\nHaddaba, Abwaanku waa kii dhexdhexaad ah ee ka fog kana feyow caadifadda, qabyaaladda, nacaybka shakhsiyadeed, gobolaysi, iwm. Waa kii garan kara ee miisaami kara muhimadda iyo miisaanka ay leedahay Hal-abuurnumadu isla markaana qiyaasi kara saamaynta ay suugaantiisu ku yeelan karto bulshada uu ku abtirsado iyo ciddii kale ee ay dhaqan iyo af-ba wadaagaan.\nAbwaanka magaciisa iyo milgihiisaba dhawranayaa, bulshadiisa oo dhammi qiimo ayey la leedahay (qof yar, qof weyn, rag, haween, sheikh, faqiir, taajir, masuul-qaran, iwm). Qajeelaa loo soo joogay nin hal-abuurnimo sheegtay oo intuu erayo aafo, aano iyo eexba wata ummadda dhex dhigay dabadeedna magac- xumo taransaday. AFKII aan SHALAY kugu AMMAANAY, HADDII aan MAANTA KUGUMA CAAYO, waxaan caddeeyey inaan ag-maray asluubtii Abwaannimo, bulshada ayaana iska leh go’aanka iyo qiimaynta abwaannimadaada!!\nAbwaanka waa kuma (? ):\nQof ahaan waxaan aaminsanahay in Abwaanku yahay Tusaale iyo Tilmaan Bulsho oo lagu soo hirto, isla markaana uu bulshada oo dhan dhex-dhexaad u yahay. 1\tAbwaanku waa kii suugaantiisa iyo hal-abuurnimadiisa ku kasbada quluubta iyo maanka bulsho aan xad lahayn, isla markaana soo jiita qofkii ay kala aragti iyo ujeedoba duwan yihiin.\n2\tAbwaanku waa kii, suugaantiisa iyo maansooyinkiisaba bulshada ku baraarujiya wanaagga iyo asluubta suuban. Abwaanku waa kii ereygiisu ummadda mideeyo ee bulshada ka dhex abuura walaalnimo iyo wada-noolaansho dhab ah.\n3\tAbwaanka magciisa iyo milgihiisaba dhawranayaa waa kii ka gudba xayn-daabka iyo xuduudaha qoys, qabiil, tuulo, degmo iyo gobol. Waa kii ay maansooyinkiisa iyo murtidiisaba ka muuqdaan xushmad iyo qadarin uu u hayo cidda uu la hadlayo, waxa uu ka hadlayo iyo ciddii dani ka gasho amaba ay dood-wadaag leeyihiin.\n4\tAbwaanku waa kii suugaantiisa ku kala saara saxa iyo qaladka, ka garaaba wixii xaqa ah, diida xumaanta, xaqdarrada iyo dulmiga, ka xishooda wixii magaciisa, ka dalkiisa iyo bulshadiisaba dheg xumo u soo jiidi kara.\nPrevious PostGolaha Deegaanka Baki Oo Doortay Maayar Iyo Maayar Ku xigeen CusubNext PostGudoomiyaha W. Awdal Oo Dhagax Dhigay Dhisme Laga Hirgalinayo Dugsiga Sare Ee Sh. Cali Jawhar\tBlog


Warar dheeraad ah: Dhalinyarada Soomaalida ee loo qaadayo dalka Qadar\nGAROWE, Puntland- Warsidaha Garowe Online oo daabacyey maalmihii ugu dambeeyey warar la xiriira dhalinyaro Soomaali ah ee loo daad gureyno dalka Qadar ayaa heley warar dheeraad ah ee la xiriira sida uu ku yimid barnaamijkaan iyo ku xirnaashihiisa khilaafka u dhexeeya wadamada Khaliijka. Halka Ka Akhriso\nMagaalooyinka Garowe iyo Muqdisho ayaa asbuucaan gudihiisa waxaa ka socdey barnaamijyo looga soo ururinayo maamulada kala duwan ee Soomaaliya dad dhalinyaro u badan aan dumar ku jirin kuwasoo safaf dhaadheer ugu jira sidii ay ku heli lahaayeen waraaqaha aqoonsiga iyo shahaadooyin caafimaad.\nDhalinyardan qaar ka tirsan oo diidey magacyadooda in aan xusno ayaa GO u sheegey in loo wado dalka Qadar halkaasoo qaarkood yiraahdeen in waxbarasho u aadayaan Doha, halka kuwa kalena xusayaan in noqonayaan Askar ka tirsan ciidamada dalka Qadar.\nHalkee ka soo billowdey barnaamijkan?\nWarsidaha Garowe Online oo baaris ku sameeyey, ayaa ogaadey in barnaamijkan ay dowlada Qadar kala xiriirtey jaaliyada Soomaalida ee ku nool wadankaas, iyagoo u sheegey in madaxdoodu go'aan ku gaartey in shacabka Soomaalida abaalgud la siiyo maadaama dowladoodu taageertey Doha khilaafkii Khaliijka, iyadoo loogu deeqey in 3,000 (Saddex Kun) oo qof oo dhaliyaro ah shaqooyin kale duwan ka qabtaan dalkaas.\nDadka la kulmay saraakiil ka socota dalka Qadar oo gaarayey 30 qof ayaa sida warsidaha Garowe Online ogaadey u qaybsanaa sadex qabiil ( Darood, Hawiye iyo Isaaq) kuwasoo la sheegey in jaaliyadahoodu ugu badan yihiin dalkaas.\nXogtaan ayaa sheegeysa in dadkaan la kulmay dowlada Qadar in dhalinyaradan u qaybsadeen, in Beeshiiba ay qaadato (Hawiye, Darood iyo isaaq) 1,000 (Kun) dhalinyaro ah, balse is-qabqabsi dambe kala kulmeen qabaa'ilo kale ee Soomaali ah kuwasoo markii dambe ku heshiisyey inay ku qeybsadaan nidaamkii 4.5.\nHab qaybsiga Beelaha ee Barnaamijkan.\nDarood 750 dhalinyaro ah, Hawiye 650 qof, 700 Isaaq/Dir halka beelaha kale ee Soomaalida ah qaybsadeen 950 qof oo kale.\nQaybsigan ayaa sida Garowe Online loo sheegey ku saleysnaa qaabka Jaaliyada Soomaalida Beelaheeda ugu kala badan yihiin dalka Qadar.\nMaamul goboleedka Puntland ayaa wararku sheegayaan in qaybtaan beelaha daga ka heleen 250 dhalinyaro (Harti) halka qabaa'ilka Awrtable iyo Lelkase ka helayaan tiro dhalinyaro ah wadar guud ahaan la isku siiyey beelaha (Mareexaan, Leelkase iyo Awrtable) taasoo gaareysa 240 qof.\nDhinaca kale beelaha Absame ayaa qaybtaan ka qaatey 240 qof halka beesha Gari Koombe la siiyey 20 xubnood.\nWararka ayaa sheegaya in dowlada Qadar oo siyaasad caayaareysa ka leexisay qorshahaan dowlada Federaalka iney si toos ah ugu lug yeelato iyadoo la rumeysan yahay in saraakiil ka tirsan Villa Soomaaliya xiriir dhow la leeyihiin wadankaas iyadoo qayabaha kala duwan ee Jaaliyada wadankaas loo sheegey in dhalinyaradaan la siin doono mushahar gaaraya 4,000 (Afar Kun) dollar bishii.\nDhinaca kale, Jaaliyada Qadar ayaa loo sheegey in dhalinyaradan da'doodu u dhexyso 16-28 islamarkaana yihiin Rag iyadoo la doonayo in caafimaadkoodu wanaagsan yahay halka kale laga rabo in xirfado shaqo lahaadaan\nDowlada Federaalka Soomaaliya iyo maamul goboleedyada howlaha dhalinyardan loogu daadgureynayo dalka Qadar ka socoto magaalooyinka ay maamulaan ayaan weli ka hadlin.\nKHAYRE: Aniga iyo Farmaajo ma aqbali doono in nala cabsiiyo [DAAWO]\nSoomaliya 15.12.2018. 16:47\nRa'iisul Wasaaraha ayaa fariin culus u diray mucaaradka isagoo sheegay in aan...\nDalalka Sucuudiga iyo Imaraadka oo Iskaashi gooni ah ku dhawaaqey\nCaalamka 05.12.2017. 22:37\nShirka Kuwait xal ma u noqon karaa Xiisadda Khaliijka?\nCaalamka 04.12.2017. 23:54\nCalankii Somaliland oo laga taaagey qasriga Boqortooyada Sucuudiga [Daawo]\nCaalamka 27.08.2018. 21:21


Wasaaradda Gaadiidka oo Sameyn Khadka Isbitaalka Magaalada Bursaray | RayHaber | raillynews\n[09 / 04 / 2020] Corona Karantinası Uygulanan Yerlerin Sayısı Açıklandı\t06 Ankara\n[08 / 04 / 2020] Fayraska cudurada faafa ee wadnaha ayaa laga ilaalin doonaa Hayat Eve Sığar Mobile Application\t06 Ankara\n[08 / 04 / 2020] 1150 TL Caawinaada Kirada ee Kiraystayaasha Gobolka!\t06 Ankara\n[08 / 04 / 2020] Taageerada Mushaharka ayaa u socota kuwa leh fasax xor ah\t06 Ankara\nHomeTURKEYGobolka Marmara16 BursaWasaaradda Gaadiidka Inay Sameyso Khadka Cisbitaalka Magaalada Bursaray\n25 / 02 / 2020 16 Bursa, tareenka, GUUD, KENTİÇİ Systems Rail, Headline, Gobolka Marmara, Metro, TURKEY\nbursaray waxay noqon doontaa wasaarad gaadiid ilaa qadka isbitaalka magaalada\nGo'aanka Golaha Wasiirrada, ee saadaaliyay in la kordhin doono Khadka Shaqaalaha ee Bursaray, oo uu ku saxeexan yahay Madaxweyne Recep Tayyip Erdoğan, Isbitaalka Magaalada, ayaa lagu daabacay Rasmiga Rasmiga ah.\nDuqa Magaalada Bursa Metropolitan Alinur Aktaş wuxuu sii wadaa inuu midho dhal u noqdo shaqada degdegga ah ee uu si buuxda ula shaqeynayay Ankara. Bishaaro wanaagsan ayaa timid Bursa, oo horay war wanaagsan uga heshay Wasaaradda Deegaanka iyo Magaalooyinka iyo Wasaaradda Ciyaaraha, Wasaaradda Gaadiidka iyo Kaabayaasha. Qadka Xawaaraha Sare iyo isku xirka Isbitaalka Magaalada ee Khadka Shaqaalaha Labour, oo sidoo kale lagu soo daray caddeynta doorashada ee Madaxweyne Aktaş, waxaa sameyn doona Wasaaradda Gaadiidka iyo Kaabayaasha marka go'aanka Golaha Wasiirrada.\nWaxaa u saxeexay madaxweynaha\nMadaxweyne Recep Tayyip Erdogan ayaa horey u faray Wasaaradda Gaadiidka iyo Kaabayaasha in ay qadkaan u sameeyaan wasaarad, arrinta ayaa noqotay mid rasmi ah xalay. Go'aanka Golaha Wasiirrada ee Wax ka-beddelka Go'aanka ee Go’aaminta Xaaladdaha la xidhiidha Ku-meelaynta, Qaadashada iyo Dhameystirka Nidaamka Gadiidka Waddooyinka Maxalliga ah, Saldhigyada iyo Goobaha La Xiriira ee Wasaaradda Gaadiidka iyo Kaabayaasha, Khad Dheeraadka Isbitaalka Magaalada ee cusbitaalka ayaa la raaciyay. Go'aanka waxaa lagu soo daabacay Rasmiga Rasmiga ah oo uu ku saxiixnaa Madaxweyne Recep Tayyip Erdoğan oo dhaqan galay. Go'aankaan, khadka ku fidin doona qadka Bursaray Emek ilaa Isbitaalka Magaalada waxaa sameyn doona Wasaaradda Gadiidka iyo Kaabayaasha. Laga bilaabo qadka habeen dambe ee dhamaadka Saldhigga Shaqaalaha, 4,59 saldhig ayaa loo qorsheeyay khadka 4 km. Dhererka xariiqu wuxuu noqon doonaa 6 kilomitir oo leh khadka bakhaarka.\nKu socoshada wadada gaadiidka\nDuqa Magaalada Bursa Metropolitan Alinur Aktaş, wuxuu xasuusinayaa in Madaxweyne Erdogan uu horay u amray Wasiirka Gaadiidka ee ku saabsan isku xirka khadka shaqada ee Isbitaalka Magaalada, isagoo carrabka ku adkeeyay in amarkan uu hadda noqday mid rasmi ah. Bursa, oo leh awood sariirta guud ah oo dhan 745 sariirood oo ku yaal 365 isbitaal oo kala duwan, oo ay ku jiraan guud ahaan, takhtarka uurjiifka, ubadka, wadnaha, jimicsiga jirka, dhaqancelinta jirdhiska iyo baxnaaninta (FTR), cilminafsiyeedka sare ee amniga maskaxda (YGAP), oo laga dhisay aag dhan 6 kun 355 mitir oo isku wareeg ah oo kuyaala degmadaü Districtüğ Doğanköy District. Isagoo caddeeyay in gaadiidka loo raaco Isbitaalka Magaalada aysan dhibaato ku aheyn maalgashigan, Duqa Magaalada Aktaş wuxuu yiri, “Ka sokow, shaqooyinka aan qabanay iyadoo Dowlada Hoose ay si fudud oo fudud ugu socoto Isbitaalka Magaalada. NOSAB oo ka socota Isutagga Altınşehir Cevizli Hawlaheena wadooyinku waxay ku dhamaadeen qiyaastii 3 kiiloomitir ilaa wadada. Hawsha la wareegidda marxaladda labaad, 3500 mitir, ayaa socota. Marka la barbardhigo dhicitaanka shaqooyinka la wareegidda, Isbitaalka Magaalada waxaa lagu gaarsiin doonaa qaab wanaagsan oo leh qiyaas ahaan 6,5 - 7 kiilomitir. Isla mar ahaantaana, waxaa suurta gal ah in lagu qaado gawaarida culus ee sunta culus ee NOSAB loona yaqaan 'Ring Road' iyagoon soo galin magaalada. Waxaan jecelahay inaan u mahadceliyo Madaxweynahayaga, wasiirrada ay khusayso iyo kuxigeenada ee sida joogtada ah ula socda arrinta, gaar ahaan taageerada ay u fidiyaan khadka tareenka ee Cusbitaalka Magaalada. ”\nWasaaradda Gaadiidka si ay u shaqaaleysiiso shaqaalaha naafada ah iyo kuwa dambi xukumay\nEsenboğa ayaa ka dhigi doonta Khadka Metrooga Wasaaradda Gaadiidka\nIsbitaalka Bursaray ee Magaalada Aktas 'Goal 2019\nSidee Khadadka Isbitaalka Magaalada Bursaray ay Saameyn ugu Yeelanayaan Wadada Isku-Dhaafka Mudanya?\nWasaaradda Gaadiidka ayaa bilowday inay ka shaqeyso wadiiqada u dhaxeysa Bandirma iyo Caanakkale.\nWasaaradda Gaadiidka tareenka isku xira Bandırma iyo Çanakkale…\nDhismaha jidka tareenka ee Cayyolu, oo Wasaaradda Gaadiidka la wareegtay, ayaa Axadda bilowday.\nIlaalin khaas ah ee Xirfadlayaasha daryeelka caafimaadka ee Isbitaalka Eşrefpaşa\nMaanta Taariikhda: 9 April 1921 Baarlamaanka, sharcigu wuxuu u kala qaybsan yahay Tareenka Anatolia-Baghdad\nKovid-19 Cudurka dilaaga ah wuxuu kusii fidaa dalkeena iyo aduunka oo dhan\nKovid-19 in laga hortago Mashruuca Raadinta Faafida\nWaad ku mahadsantahay TCDD Authorityzmir Port Authority Talaabooyinka Cudurka Fayraska Wadnaha\nFayraska cudurada faafa ee wadnaha ayaa laga ilaalin doonaa Hayat Eve Sığar Mobile Application\n1150 TL Caawinaada Kirada ee Kiraystayaasha Gobolka!\nTaageerada Mushaharka ayaa u socota kuwa leh fasax xor ah\nQalliinka TCDD ee Mashruuca Tareenka Xawaaraha Sare ee Bursa waxaa loo gudbiyey AYGM\nGaadiidka Elazığ wuxuu sii wadaa Howlaha Wadada si loo Buuxsado\nCodsiga Xirmooyinka Caafimaadka ee Laydhka Cas ee Mersin\nAdeeg gaar ah ayaa loo qoondeeyay Xirfadlayaasha daryeelka caafimaad ee Izmir


United Oo Guul Wax Ku Ool Ah Ka Gaartay Crystal Palace , Rashford Wacdaro Ayuu Dhigay – Kooxda.com\nHomePremier LeagueUnited Oo Guul Wax Ku Ool Ah Ka Gaartay Crystal Palace , Rashford Wacdaro Ayuu Dhigay\nUnited Oo Guul Wax Ku Ool Ah Ka Gaartay Crystal Palace , Rashford Wacdaro Ayuu Dhigay\nGoolal cajiib ah oo ay kala dhaliyeen Marcus Rashford iyo Anthony Martial ayaa ka caawiyay Manchester United inay 2-0 ku garaacdo kooxda Crystal Palace xilli VAR ay badbaadisay labo jeer.\nGuusha ay Man United gaartay ayaa la micno ah inay ku dhibco yihiin kooxda kaalinta 3aad ee Leicester City iyadoo dagaalka loogu jiro boosaska Champions League uu xiiso sii yeeshay.\nLaakiin United ayaa u muuqatay kuwa daalan kulankaan iyagoo iska caabin kala kulmay Palace kuwaasoo laga badiyay kulankii lixaad oo isku xiga iyagoo ku jira kaalinta 14aad halka United ay ku jirto kaalinta afaraad.\nQeybtii hore ee ciyaarta ayaa ku bilaabatay si aayar ah, laakiin xamaasada ciyaarta ayaa sarre u kacday ka dib biyo cabkii ugu horeeyay, waxaana ciyaarta la go’aansaday ka hor inta aysan qeybta hore dhamaanin.\nMarkii ugu horeysay Victor Lindelof ayaa u muuqday mid qalad xerada ganaaxa kula galay Wilfried Zaha laakiin garsooraha ayaa tilmaamay inaysan rigoore aheyn.\nDhamaadkii qeybta hore Man United ayaa hogaanka u qabatay ciyaarta markii uu Bruno Fernandes ukubad u dhiibay Rashford kaasoo seexiyay daafacyada iyo goolhayaha Palace ka hor inta uusan si kalsooni leh kubada shabaqa u dhex dhigin.\nPalace ayaa si fiican ku bilaabatay qeybtii labaad iyagoo mooday inay daqiiqadii 55aad ciyaarta barbareeyeen ka dib gool uu u dhaliyay Jordan Ayew laakiin VAR ayaa diiday isagoo miilimitir offside ahaa.\nWax yar ka dib kubad ay isweydaarsadeen Rashford, Fernandes iyo Martial ayaa u ogolaatay xiddiga Faransiiska inuu shabaqa soo taabto isagoo soo gabagabeeyay ciyaarta.\nMan United ayaa muuqbeeshay wixii ka danbeeyay goolkaas iyagoo ilaashanayay labada gool. Laakiin waxay u baahan yihiin inay tamartooda dib u helaan madaama ay Wembley ku wajahayaan Chelsea koobka FA Cup.\nDaawo: Qaabkii Ay Xiddigaha Real Madrid Kor Ugu Qaadeen Koobka Horyaalka La Liga Oo Ay Ku Guulaysteen\n5 Arin Oo Real Madrid Ka Caawisay In Ay Ku Guuleystaan Horyaalka Spain, Barcelona Sabab Ayay U Aheyd


Hawlgal Dhiig Ku Daatay oo ka Dhacay Dhacay Buulogaduud\nAfar qof ayaa ku geeriyootay dagaal ka dhacay Buulo Gaduud iyo Miino la qaraxday Babauur ay leeyihiin Ciidamada Ethiopian-ka ah, sida ay sheegayaan warar naga soo gaadhaya gobolka.\nDagaalkaan ayaa bilowday kadib markii ay saaka deegaankaasi weerareen Ciidamada Ethiopia ee ka tirsan AMISOM iyo Ciidamada Maamiulka Jubbaland.\nGoobjoogayaal ayaa VOA u sheegay markii ay ciidamada isgarabsanaya gudaha u galeen deegaanka Buulogaduud ay mid kamid ah gaadiidka ciidamada Ethiopian-ku ay la qaraxday miino dhulka lagu aasay, waxaana wararka qaar ay sheegayaan in gaarigii ay miinada la qaraxday uu gabi ahaanba burburay.\nAfarta ruux ee geeriyootay ayaa waxaa ay wararku ay sheegayaan inay yihiin dhinacyada dagaalamay ee Ciidamada Ethiopiana, Jubaland iyo Al-shabaab. Waxaa kale oo warar lagu kalsoon yahay sheegayaan in laba ka mid ah ciidamada Itoobiya ku dhinteen dagaalka, mana cadda inay ku dhinteen qaraxa iyo inay ku dhinteen iska horimaadka dhacay.\nDhinaca kale Af-hayeenka AMISOM Joseph Kibet ayaa beeniyey in ciidamo AMISOM ah ay ku dhinteen hawlgalkii maanta ka dhacay Buuloguduud, waxaana uu dhinaca kale sheegay in ciidamada AMISOM ay dileen lix ka tirsan maleeshiyada Al-Shabab.\nCiidamada AMISOM iyo kuwa Jubaland ayaa dagaalka kadib la wareegay gacan ku heynta Buulo-gaduud. Saraakiicha Ciidamada Jubaland way ka gaabsadeen inay ka hadlaan dagaalka.


Wasiirka amniga ee JFS iyo wafdi uu hogaaminayo oo gaaray Kismaayo + Sawirro - Latest News Updates\nWasiirka amniga ee JFS iyo wafdi uu hogaaminayo oo gaaray Kismaayo + Sawirro\nWasiirka Wasaradda Amniga Gudaha ee Xukuumadda Federalka ah ee Soomaaliya Mudane Maxamed Abuukar Ducaale Islow ayaa caawa fiidkii gaaray magaalada Kismaayo ee xarunta Dowlad Goboleedka Jubbaland.\nWasiirka iyo Wafdiga la socday waxaa si haboon ugu soo dhaweeyey garoonka magalada Kismaayo Wasiirka Wasarada Amniga ee dawlada Goboleedka Jubbaland Cabdirashiid Xasan Cabdinuur iyo mas’uliyiin ka tirsan labada gole ee Dawlad Goboledka Jubbaland.\nWasiirka Amniga Jubbaland ayaa sheegay inuu ku faraxsan yahay inuu garoonka ku soo dhaweeyo Wasiirka Amniga Gudaha ee Xukuumadda Federaalka ah ee Soomaaliya.\nWasiirka Amniga ee Xukuumadda Soomaaliya Mudane Maxamed Abuukar Ducale Islow ayaa uga mahadceliyey Wasiirka Amniga iyo mas’uuliyiinta kale soo dhawayntiisa ka qeyb qaatay, waxaana uu tilmaamay in uu Kismaayo u yimid sidii meel looga soo wada jeesan lahaa cadowga Ummadda Soomaaliyeed ee Al-Shabaab.\nSocdaalka Wasiirka Amniga Gudaha ayaa ku soo beegmaya xilli maanta uu ka furmay magaalada Kismaayo shir ay ka qayb galayaan Wasiirada Wasaaradaha Amniga ee dawlad Goboleedyada dalka, kaasi oo maal maha soo socda lasoo gbo gabayn doono.